Venci i cveće na Spomeniku oslobodiocima Niša za značajnu godišnjicu\nPočetak/Društvo/Venci i cveće na Spomeniku oslobodiocima Niša za značajnu godišnjicu\nMiloš Janković 11. januara 2019.\nPovodom obeležavanja 141 godine od oslobođenja Niša od Turaka, danas su predstavnici Grada, vojske, policije, Nišavskog upravnog okruga, kao i brojna udruženja građana položili vence na Spomenik oslobodiocima na Trgu Kralja Milana.\n„Naša je obaveza da se stalno sećamo onih koji su se borili u teškim vremenima i koji su nam podarili slobodu, u kojoj danas živimo“, rekla je gradska većnica Jelena Mitrovski.\nMeđu mnogobrojnim udruženjima koje neguju tradicije oslobodilačkoh ratova, a čije su delegacije položile cveće na spomenik bilo je i niško Kolo srpskih sestara.\n“Kolo srpskih sestara je od osnovanja 1905. godine spremalo bolničarke za Balkanske, Prvi svetski rat i Drugi svetski rat. Oko 3.000 bolničarki je spremljeno za Balkanski i Prvi svetski rat, i zato se mi poklanjamo senima svih onih koji su položili živote na oltar otadžbine”, rekla je predsednica Kola srpskih sestara Ljiljana Stojanović.\nPukovnik Novica Petrović, komandant Mešovite artiljerijske brigade, bio je među onima koji su u ime Vojske Srbije, uz generala Milosava Simovića, položili venac na Spomenik oslobodiocima Niša.\n“Mi, pripadnici vojske i garnizona Niš sa velikim zadovoljstvom danas obeležavamo Dan oslobođenja grada Niša od Turaka. Ovo je samo jedan od velikih dana u našoj istoriji i on je prethodio svim onim velikim bitkama i ratovima koje je Srbija vodila za svoje oslobođenje. Ovaj dan, kao i oni posle njega , kao i podvizi naših predaka su nepresušan izvor za pripadnike naše Vojske, da istrajemo u izvršavanju naših svakodnevnih zadataka”, rekao je Petrović.\nGrad Niš danas obeležava 141 godinu od oslobođenja od Turaka. Na ovaj dan 1878. godine Niš je oslobođen od Turaka i posle skoro pet vekova robovanja, a kasnije članom 3 Sanstefanskog sporazuma pripojen matici Srbiji. Borbe za oslobođenje Niša počele su decembra 1877. godine, a početkom 1878. godine srpska Vrhovna komanda je odlučila da se sa što većim snagama napadne Niš. U Nišu je tada bilo 5.000 turskih vojnika sa 267 topova, razmeštenih na više dobro utvrđenih položaja.\nSrpska Vrhovna komanda je za oslobađanje Niša imala 4 divizije šumadijske i moravske vojske sa 15.000 vojnika i 100 topova. Napad je počeo 7. januara, a nakon trodnevnih borbi Turci su pristali na pregovore o predaji. Grad je predat Srbima 10. januara, a knez Milan je 11. januara 1878. godine ušao u Niš. Iste godine Niš je pripojen Kneževini Srbiji.\nKolo srpskih sestara Oslobođenje Niša od Turaka polaganje venaca Trg kralja Milana\nObeležen Dan primirja u Nišu – Ovo je dan kada slavimo slobodu


Deceniju i po gradimo poverenje – sa partnerima obeležen važan jubilej\nU prisustvu velikog broja partnera, saradnika i prijatelja SET je obeležio 15 godina postojanja. Velikom broju naših gostiju obratili su se domaćini Milenca i Žika Srećković, koji su poručili da je sve do sada urađeno proizvod zajedničkog zalaganja i rada, a da je uspeh nastao zahvaljujući timu koji se stvara i sazreva sa svakim novim projektom.\n- Veoma sam srećna što smo danas u prilici da sa velikim brojem svojih partnera I saradnika proslavimo 15 godina postojanja I rada SET-a. Zahvalna sam svim našim sugrađanima, Šapčanima, koji su nas podržavali svih ovih godina I davali nam instrukcije kako da budemo još bolji I unapredimo svoj rad – kaže Milenca Srećković, direktorka SET-a.\nZa do sada realizovane poslove, u ime Saveza građevinskih inženjera Srbije, profesor Radomir Folić uručio je priznanja direktorima SET-a Milenci i Živku Srećkoviću.\n- Zadovoljstvo mi je što danas u povodu 150 godina postojanja Saveza mogu da uručim priznanja Preduzeću SET I direktorki Milenci za njihov samopregoran rad u oblasti građevinarstva. Mi pratimo njihov rad I podršku održavanju stručnih skupova I daljem proširenju znanja – rekao je professor Folić.\nSa željom da se skrenemo pažnju na neke važne periode u razvoju SET-a i izrazimo zahvalnost ljudima koji su ih obeležili, umetničke slike, rad akademskog slikara Radovana Vojinovića, uručene su Ružici Artuković i Živanki Gmittrić, sa kojima je SET uradio prve poslove i najvećem investitoru Građevinskoj direkciji Srbije.\n"Ništa ne možemo sami", kaže direktorka SET-a Milenca Srećković, iznova potvrđujući naš slogan "STVARAJMO ZAJEDNO"!


Projekat se implementira kroz sledeće aktivnosti:\n1. Saradnja sa zainteresovanim relevantnim institucijama, Gradom Novi Sad, Kancelarijom za mlade i Udruženjem; kao i saradnja sa 20 nevladinih organizacija – 20 mladih aktera u oblasti zaštite životne sredine radi međusobnog umrežavanja i jačanja ovog sektora;\n2. Promocija projekata putem medija i oglašavanja na društvenim mrežama;\n3. Organizacija i priprema – 5 okruglih stolova sa 20 aktera iz 20 organizacija nevladinog sektora u oblasti zaštite životne sredine tokom kojih će se organizacije umrežavati razmenjivati iskustva i primere dobre prakse, i jačati kroz projekte;\nRezultat projekta je razvijen model podrške nevladinim organizacijama koje se bave zaštitom životne sredine i održivim razvojem, i pružanjem primera dobre prakse kroz implementirane projekte u Evropi. Projekat pospešuje dalje umrežavanje i rad na polju izrade projektrnih ideja, kako za domaće tako i za strane fondove. Zadovoljavanjem potreba mladih aktera, a kroz rešavanje njihovih aktuelnih, suštinskih problema u sadašnjem vremenu, očekuje se od njih da u budućnosi povedu društvo ka ekološki održivom.


NOVI ELEKTRONSKI SISTEM UBRZAĆE OBRADU USTAVNIH ŽALBI\nNovi elektonski sistem za filtriranje predmeta pomoći će da se ubrza obrada ustavnih žalbi i drugih podnesaka, a građanima omogućiti brži pristup efikasnijoj pravnoj zaštiti, ocijenio je potpredsjednik Vlade Crne Gore, Duško Marković.\nOn je to rekao na završnom skupu na kojem su predstavljeni rezultati projekta "Podrška instituciji Ombudsmana i Ustavnom sudu u primjeni evropskih standarda u oblasti ljudskih prava SOCCER".\nMarković je rekao je da se godinu nakon primjene SOCCER projekta i uloženi trud i finansijska podrška i institucijama Ombdusmana i Ustavnog suda pokazuje kao isplativa investicija u sistemu zaštite ljudskih prava u Crnoj Gori.\nOn je naveo da se studijskim posjetama, neposrednom komunikacijom i razmjenom iskustava i prakse sa Evropskim sudom za ljudska prava, monitoringom tijelima Savjeta Evope, Ustavnim sudom Slovenije i generalnim kontrolom mjesta lišavanja slobode Francuske došlo konkretnih rezuzltata.\n"Sudije i savjetnici Ustavnog suda stekli su nova znanja o konvenkicijskom sistemu zaštite ljudskih prava sa naglaskom na pravo na imovinu, na pravično suđenje, slobodu izražavanja i zaštitu od torture", rekao je Marković.\nOn je rekao da je ojačan kapacitet Ustavnog suda za procjenjivanje ustavnih žalbi što ima poseban značaj u svijetlu činjenice da je Evropski sud za ljudska prava proglasio to sredstvo djelotvornim pravnim lijekom od stupanja na snagu novog Zakona o Ustavnom sudu ("Sl. list CG", br. 11/2015).\n"Tako će novi elektonski sistem za filtriranje predmeta pomoći da se ubrza obrada ustavnih žalbi i drugih podnesaka, a građanima omogućiti brži pristup efikasnijoj pravnoj zaštiti. Razvijena IT mreža olakša će sudijama i savjetnicima pristup predmetima registra Evropskopg suda za ljudska prava", kazao je Marković.\nOn je ocijenio da je unaprijeđen kapacitet kancelarije Ombdusmana za prepoznavanje slučajeva diskriminacije i djelovanje u skladu sa standardima Savjeta Evrope.\n"Kapacitet Zaštitnika ojačan je i za obavljanje dužnosti u svojstvu nacionalnog preventivnog mehanizma iz oblasti zaštite od torture i nehumanog postupanja prema licima lišenim slobode odnosno za donošenje konkrektnih predloga praćenje predmeta kršenje ljudskih prava izvještavanja tokom posjeta pritvorskim jedinicama", rekao je Marković.\nŠef Delegacije Evropske unije u Podgorici, Mitja Drobnič, rekao je da efikasna zaštita ljudskih prava omogućava da se živi u različitim društvima u kojima je svaki pojedinac jednak u ostvarivanju svojih prava i sloboda.\n"Na svom putu ka EU Crna Gora mora da obezbijedi adekvatne pravne instrumente kako bi garantovala zaštitu ljudskih prava za sve. Ono što je najvažnije je da ovi instumenti treba da se efikasnije primjenjuju u praksi", rekao je Drobnič.\nNakon reforme okvira za zabranu diskriminacije, smatra on, treba ojačati insitucije za ljudska prava, kao što su Omnbdusman i Ministarstvo za ljudska prava.\n"Nedostatak jedinstvenog pristupa i nizak nivo kazni u oblasti kršenja ljudskih prava, stvaraju pravnu nesigurnost i tim se treba pozabaviti", poručio je Drobnič.\nDirektorica kancelarije Generalne direkcije Programa Savjeta Evrope, Verene Tejlor, rekla je da je SOCCER donio ogromnu vrujednost za uloženi novac, navodeći da se naredni projekti već pripremaju.\nPredsjednica Ustavnog suda Desanka Lopičić je istakla zapažene rezultate tog suda koji su sadržani u Mišljenju Evropske komisije o napretku Crne Gore u 2015. godini, odnosno, stavu Evropskog suda za ljudska prava prema kojem se ustavna žalba, u principu, smatra djelotvornim pravnim sredstvom od 20. marta 2015. godine.\nLopičić je ukazala na konkretne rezultate projekta i aktivnosti Savjeta Evrope oko održavanja konferencije na kojoj je obilježeno 50 godina postojanja ustavnog sudstva u Crnoj Gori, implementacije informacionog sistema u Ustavnom sudu i učešća sudija i savjetnika na važnim i korisnim seminarima, obukama i studijskim posjetama.\nPredsjednica Ustavnog suda je izrazila zadovoljstvo saznanjem da će Savjet Evrope nastaviti projekat podrške Ustavnom sudu u primjeni evropskih standarda u oblasti ljudskih prava i sloboda na dobrobit građana Crne Gore.


26-09-2021 17:38 Ratni izveštaji Ostalo Svet Planeta\nAmerički graničari priveli su grupu meksičkih vojnika, koji su ušli na teritoriju SAD..\nMeksička vojska (Foto: Jutjub)\nKako prenosi Mercury News, 14 meksičkih vojnika greškom je prešlo granicu ujutro 25. septembra u području mosta koji povezuje meksički Siudad Huarez i američki El Paso.\nIstovremeno, izvori u Ministarstvu spoljnih poslova Meksika izvestili su o sedam privedenih vojnika koji su se "nesvesno popeli na međunarodni most, ne primećujući kako napuštaju nacionalnu teritoriju".\nZbog toga su američki graničari nekoliko sati zadržavali nezvane goste. Grupa vojnika uspela je da se vrati nazad u Meksiko kada su po njih stigli oficiri meksičke vojske.\nNapominje se da je u jednom od pritvorenika pronađena manja količina marihuane za "ličnu upotrebu". Mediji su objavili da je vojnik, za koga je utvrđeno da ima drogu, "kažnjen".


Nova žarišta korone: Šta su zapravo žarišta i ima li ih u Srbiji\nŠta su zapravo žarišta virusa i ima li ih trenutno u Srbiji\nZdravlje Autor:Nevena Dimitrijević13. jun. 202020:24\nDirektorka „Batuta“ nedavno je ocenila da je epidemiološka situacija u Srbiji stabilna i da studentski dom i vrtić u Beogradu u kojima je registrovana infekcija nisu nova žarišta, već pojedinačni slučajevi pod strogim nadzorom. A šta su zapravo žarišta virusa o kojima smo toliko slušali i kada neka lokacija dobija ovu neslavnu titulu?\nBeograd, Leskovac, Valjevo, Novi Pazar – proteklih meseci smenjivali su se gradovi Srbije koji su nazivani žarištima novog koronavirusa. Zaključili smo svi do sada da su to mesta s većim brojem slučajeva zaraze i da je tu rizik od bolesti veći. Onda su nedavno nedoumicu izazvale izjave članova Kriznog štaba za suzbijanje zarazne bolesti kovid 19.\nPrvo je pre nekoliko dana prof. dr Darija Kisić Tepavčević izjavila da je epidemija u opadanju i da u Srbiji nema novih žarišta. Ona je objasnila da su svi skorašnji skokovi novozaraženih u određenim mestima isključivo vezani za porodična okupljanja, porodične kontakte i kontakte u radnim kolektivima.\nKo je ko: Šta u pandemiji radi epidemiolog, infektolog…\nZatim je epidemiolog Branislav Tiodorović izjavio da je situacija sa epidemijom koronavirusa u Srbiji na granici između nesigurne i toga da je potpuno pod kontrolom, zbog pojave novih žarišta koja, kako je naveo, ipak nisu iznenađenje za epidemiologe. On je istakao i da opasnost od pojave novih žarišta koronavirusa postoji svuda gde se ne sprovode i ne poštuju mere i da će se, ako bude bilo potrebe, mere uvoditi lokalno.\nOnda je danas Verica Jovanović, direktorka Instituta za javno zdravlje Srbije „Dr. Milan Jovanović Batut“, rekla da je najveći broj novozaraženih poslednjih dana bio u Beogradu, ali je istakla da Beograd nije žarište, već je to najveći okrug sa najvećim brojem stanovnika.\nA šta je tačno žarište virusa i možemo li ga uopšte ukalupiti u striktne forme?\nMada ne postoji jedna jedina definicija žarišta virusa, stručnjaci kažu da se može objasniti kao ograničeno geografsko područje na kom je veliki broj ljudi testiran pozitivno na koronu, i to nekoliko manjih grupa, odnosno klastera, piše Timesnownews.com.\nDa li je korona oslabila i zašto ne\nKonačno znamo kad stižu prve doze vakcine za koronu\nA kako i kada će nadležni neko područje proglasiti žarištem, zavisi od rizika, tj.koliko ti slučajevi zaraze prete da se prošire na dalja veća područja. Takođe, stručnjaci kažu da se ugrubo može reći da je klaster mesto sa više od 10 registrovanih pozitivnih slučajeva, dok žarište čini nekoliko takvih grupa.\nNakon svih informacija koje nam svakodnevno stižu mesecima unazad, a koje nije uvek lako obraditi i prihvatiti, iznova i iznova se izdvaja jedno – preostaje nam da se sami čuvamo koliko možemo.


Grčka (ipak) dozvolila ulazak turista iz Srbije\nARHIVA - Ministar spoljnih poslova Srbije Ivica Dačić u studiju Glasa Amerike u Njujorku (Foto: VOA/Margaret Besheer)\nVlada Grčke odlučila je kasno u ponedeljak uveče da dozvoli prelazak bugarsko-grčke granice za državljane Srbije, potvrdio je u utorak ujutro za RTS ministar inostranih poslova Ivica Dačić.\nTa kuća javila je sa granice da turisti iz Srbije neometano ulaze u Grčku.\nViše od 50 automobila sa oko 200 srpskih građana bilo je sprečeno da pređe bugarsko-grčku granicu, zbog iznenadne odluke Vlade Grčke da mora da prati preporuke EU o otvaranju granica sa trećim zemljama od 1. jula, uprkos ranijem dogovoru grčke i srpske strane o obostranom otvaranju granica, podseća se.\nDačić je prethodno rekao da se danas očekuje i konačna odluka u vezi sa ovim pitanjem.\nTa odluka se za sada odnosi samo na granicu sa Bugarskom, ali ne i sa Severnom Makedonijom.\nDirektor Asocijacije turističkih agencija (YUTA) Aleksandar Seničić izjavio je da se danas do podne očekuje zvaničan dokument iz Grčke o protokolima ulaska i boravka u Grčkoj kako bi se izbegle neprijatnosti, jer se sada "situacija menja iz sata u sat".\nSeničić je za RTS rekao da se turističke agencije nalaze u izuzetno teškoj situaciji zbog okolnosti i otkaza prouzrokovanih pandemijom korona virusa, ali je najavio da neće biti velikih izmena i "penala" i zahvalio putnicima na strpljenju.\n"Ponuda za zamenska putovanja i dalje važe za aranžmane uplaćene do 15. marta, oko 90 odsto putnika prihvata zamenske vaučere", rekao je Seničić, navodeći da je "nešto malo putnika" uplatilo aranžamane posle 6. maja kada je ukinuto vanredno stanje.\nMinistar inostranih poslova Ivica Dačić izjavio je ranije da je Srbija "dobila obećanje grčkih vlasti da će granice za naše turiste biti otvorene od 15. juna" i ocenio da je "očito došlo do nesaglasja u grčkim institucijama".\n"Ministarstvo unutrašnjih poslova Grčke naložilo je zatvaranje granica, a tamošnje Ministarstvo spoljnih poslova je imalo sasvim drugu preporuku za turiste iz Srbije", rekao je Dačić za "Blic".


Dobro došli u 2018: režimski upravnici zgrada i komunalna policija u poslednjem jurišu na ličnost i imovinu\nGrađani kao komunalni otpad\nZakon o stanovanju i održavanju zgrada stupio je na snagu i odmah pokazao da se njime upotpunjuje remek delo naprednjaka u vezi zakonom regulisanog otimanja para od građana kako bi se namirili sve alaviji vlastodršci. Upravnici zgrada, uz pomoć komunalne policije, utvrđivaće ko sve stanuje u stanovima koje nadgledaju, poreska uprava će na osnovu njihove prijave određivati porez koji će plaćati i oni koji ne naplaćuju kiriju, a ko ne bude hteo da plaća doći će pod udar privatnih izvršitelja kojima asistenciju, takođe, pruža sveprisutna komunalna policija. Savršeni mehanizam ne samo kontrole građana, već i uzimanja para od njih.\nSrbija je jedna od retkih zemalja u svetu gde građani sami plaćaju svoje dželate i one koji ih špijuniraju i prijavljuju vlastima. Na snagu je stupio novi Zakon o stanovanju i održavanju zgrada kojim je uvedena obaveza da svaka zgrada mora da ima svog upravnika, s tim što zgrade sa najmanje 30 stambenih, odnosno poslovnih jedinica moraju da imaju profesionalne, licencirane upravnike. Po procenama Ministarstva građevinarstva našoj zemlji treba najmanje 15.000 profesionalnih upravnika od kojih će svaki, opet po procenama istog Ministarstva, prosečno zarađivati 55.000 dinara mesečno.\nZakonom nije predviđena visina "honorara" koji će mesečno svaki stan morati da plaća upravniku zgrade i trenutno se pretpostavlja da će se on kretati od 200 do 350 dinara mesečno po stanu, ali je to samo neobavezujuća procena. Posebno je zanimljivo kako će se postaviti profesionalni upravnici prema zgradama koje po zakonu moraju da imaju licenciranog profesionalca kada, umesto predviđenih 15.000, u ovom trenutku imamo samo oko 2.000 upravnika upisanih u odgovarajuću listu Privredne komore Srbije. S obzirom na zakon tržišta, pri ovako maloj ponudi, a veoma visokoj potražnji, lako se može desiti da njihovi mesečni zahtevi budu višestruko veći od onih iz pomenutih procena Ministarstva.\nOvo je, međutim, samo vrh ledenog brega kada su u pitanju izdaci koji čekaju vlasnike stanova, odnosno stanare od početka 2018. godine.\nUpravnici zgrada moraće da vode pedantnu evidenciju o vlasnicima stanova, ali i o korisnicima tih stanova, bilo da se radi o fizičkim ili pravnim licima. Ako nadležnima ne prijavi nekog od stanara, upravnik rizikuje da bude novčano kažnjen u visini od 5.000 do 150.000 dinara, a može da mu bude oduzeta i licenca. On, znači, mora da bude doušnik vlasti, hteo to ili ne.\nIz pravne službe Poverenika za informacije od javnog značaja i zaštitu podataka o ličnosti letos su medijima objasnili kako Zakon daje izuzetno fleksibilnu, preciznije rečeno: skoro nikakvu zaštitu podataka koje prikupe upravnici. Zakon upravnike obavezuje da neke podatke moraju da prikupljaju (kao što je, na primer, ko boravi u stanu), dok druge mogu da pribavljaju i čuvaju, ali ne moraju. Naime, u slučaju ekonomskog i političkog interesa države ili nacionalne bezbednosti, predviđa Zakon o stanovanju i održavanju zgrada, razni državni organi moći će da koriste podatke iz registra koji je dužan da vodi svaki upravnik zgrade. Šta su i čiji su to "ekonomski i politički interesi" nigde se precizno ne definiše.\nJoš prilikom donošenja Zakona moglo je da se čuje da će dužnost upravnika biti i da kontrolišu da li vlasnici stanova redovno izmiruju svoje komunalne obaveze i da će moći, ali i morati, da obaveštavaju privatne izvršitelje u slučaju neredovnog plaćanja. Sa druge strane, iako će se na ovaj način dodatno poboljšati naplata javnih potraživanja, neće se popraviti situacija u kojoj se nalaze stanari, jer Zakon ne predviđa ni jedan jedini mehanizam koji bi stajao upravnicima na raspolaganju da prinude neku od javnih ustanova kojima se redovno plaćaju usluge da te iste usluge i pruži.\nZakon, istina, ne predviđa mogućnost da upravnik sme nasilno da ulazi u nečiji stan, kao ni kazne za stanare i vlasnike koji ne žele da daju tražene podatke, ali tu na scenu stupa komunalna policija. Sada postaje jasno zbog čega su pre godinu dana tiho proširena ovlašćenja komunalnih policajaca koji sada imaju skoro sva prava kao i regularna policija i dužni su da po pozivu pruže asistenciju upravnicima zgrada.\nDakle, ako neko odbije da u svoj stan pusti upravnika kako bi prekontrolisao ko sve tu živi, doći će mu na vrata komunalna policija koja ima ovlašćenja da legitimiše svakoga i da za potrebe provere ličnosti ulazi i u zaključane prostorije.\nOnaj ko u svom stanu ima podstanare dužan je da plaća 20 odsto poreza na dodatu vrednost od ostvarene kirije, kao i porez na prihode građana. U slučaju da ne postoji pisani ugovor o visini kirije ili poreski organi do tih podataka ne mogu da dođu, izvršiće se procena visine zakupa, pa će se na osnovu toga naplaćivati i porez. Po Zakonu, komercijalni korisnik stana je svaka osoba koja nije u najbližem srodstvu sa vlasnikom, bez obzira da li ona zaista plaća kiriju ili ne. Teoretski, i onaj ko samo krajnje privremeno na besplatno stanovanje primi nekog svog daljeg rođaka koji je u nuždi, moraće za to da plaća PDV koji mu po prijavi upravnika zgrade razrežu u Poreskoj upravi!\nNakon što uz pomoć komunalne policije utvrdi ko sve stanuje u zgradi kojom upravlja, profesionalni upravnik ima pravo i da od vlasnika stanova prinudno naplaćuje troškove nužnog održavanja zgrade. Zakonodavac je predvideo da upravnik samo sprovodi ono oko čega se vlasnici dogovore, ali sa druge strane postoji i zakonska obaveza svih vlasnika jedne zgrade da obezbede ne samo bezbedne uslove za stanovanje, već i da redovno održavaju zgradu. Upravnik je dužan da, po potrebi, i prinudnim merama obezbedi sprovođenje ovih obaveza, a da nije istovremeno i u obavezi da se pridržava odredbi Zakona o javnim nabavkama, tako da sam može da odabere izvršioca radova.\nUpravnik je taj koji određuje ko će i pod kojim uslovima da sprovodi "obavezno održavanje" zgrade, a vlasnici stanova su dužni da to plate pod pretnjom prinudnog izvršenja.Upravnici zgrada tako postaju ne samo ono šta su pre više od pola veka u vremenima mračne komunističke diktature bili nadzornici reona, već istovremeno i novi izvori prihoda za naprednjačku vlast. Od svog dolaska na vlast naprednjaci uzimaju proviziju od svakog svog člana ili simpatizera koga postave na neku javnu funkciju ili mu dodele neki od finansijski interesantnih poslova. Uobičajeni reket na mesečne plate je deset odsto, što znači da će svaki profesionalni upravnik koji želi da sačuva licencu morati da plaća oko 5.500 dinara mesečno, a sve to puta 12 meseci godišnje i puta 15.000 upravnika. Uz to dolaze i provizije za dodelu poslova "obaveznog održavanja" zgrade.\nSada polako postaje jasno ne samo zašto je nametnut Zakon o stanovanju i održavanju zgrada u obliku u kome postoji, već i zašto su korak po korak proširena ovlašćenja komunalnih policajaca i zbog čega su umesto sudskih nametnuti privatni izvršitelji koji su lično finansijski zainteresovani da naplate potraživanja. Zakon o stanovanju je samo šlag na tortu, deo kojim se konačno uobličava ceo sistem otimačine para od građana za potrebe vlastodržaca.\nPoznajući ljude koji su danas na vlasti u Srbiji teško je poverovati da je ovo kraj njihovih apetita. Kao što su vremenom tiho proširivana prava komunalnih policajca, tako će isto biti i sa upravnicima zgrada koji će stalno dobijati prava na naplatu nekih novih potraživanja.


Privrednici iz Rasinskog okruga uspostavljaju saradnju sa partnerima iz Kine - KruševacGrad\nU kruševačkoj Regionalnoj privrednoj komori održan je sastanak privrednika iz Rasinskog okruga i predstavnika Kineske Centralno evropsko logističke trgovinske zone (CECZ), čije je sedište u Budimpešti. Cilj je promocija mogućnosti i bolje povezivanje srpskih i kineskih kompanija, a sastanak je održan pod pokroviteljstvom ministarstva privrede Narodne republike Kine\nDa je kruševačka regionalna privredna komora, osim beogradske, jedina koja ima saradnju sa Kineskom Centralno evropsko logističkom trgovinskom zonom kazao je predsednik Regionalne privredne komore Kruševac, Predrag Vukićević.\nPodsetio je da ta saradnja traje već četiri godine, da su u tom periodu privrednici iz Rasinskog okruga odlazili na sajam China ekspo u Budimpešti, te da su tada uspostavljeni kontakti dali konkretne rezultate jer je izvoz sa područja Rasinskog kruga u Kinu prošle godine iznosio 30 hiljada dolara, dok je sada 260 hiljada dolara. Ovdašnji privrednici, precizirao je, najviše izvoze lako oružje i zaštitne opne za oružje, a cilj je upravo da se u sardanji sa Kinom razvijaju visokotehnološke firme koje ovde već posluju.\nIako je izvoz u Kinu višestruko povećan Vukićević kaže da je to i dalje malo u odnosu na potencijal koji privednici iz Rsainskog okruga imaju. Istovremeno na tom pordručju ub++voz iz Kine iznosi oko 6 miliona dolara.\nPredstavnica CECZ, Marta Trembecki, kazala je da su u Kruševac došli upravo radi unapredjenja saradnje kineskih i preduzeća iz tog grada i Rasinskog okruga . Kruševac, kako je dodala, vide kao veliki regionalni centar koji ima dobra položaj što se tiče kasnijeg transporta robe.\nKazala je da je potencijal za saradnju veliki te da bi fokus trebalo da bude na proizvodima koje bi ovdašnji privednici mogli da izvezu u Kinu.\nČen Jan, koja je u okviru CECZ odgovorna za organizovanje poseta kineskih delegacija kazala je da Vlada Kine sve više obraća pažnju na ovaj region.\n18.01.2022 0 220\n12.01.2022 0 274\n06.01.2022 0 204\n06.01.2022 0 161


EMA preporučila odobrenje Fajzerove vakcine za decu od pet do 11 godina – Okvir\nEMA preporučila odobrenje Fajzerove vakcine za decu od pet do 11 godina\nKomitet za humane lekove Evropske agencije za lekove preporučio je da se odobri proširenje indikacija za vakcinu protiv kovida kompanija Fajzer i BioNTek, kako bi se uključila upotreba kod dece uzrasta od 5 do 11 godina.\nVakcina čije je komercijalno ime „Komirnati“ već je odobrena za upotrebu kod odraslih i dece uzrasta 12 i više, podseća EMA u saopštenju.\nKod dece uzrasta od 5 do 11 godina, doza te vakcine će biti niža od one koja se koristi kod osoba starijih od 12 godina, odnosno biće 10 mikrograma u poređenju sa 30 mikrograma, koliko dobijaju starije starosne grupe.\nDaje se kao dve injekcije u mišiće nadlaktice, u razmaku od tri nedelje.\nGlavna studija na deci uzrasta od 5 do 11 godina pokazala je da je od 1.305 dece koja su primila vakcinu, troje razvilo kovid-19, u poređenju sa 16 od 663 dece koja su primila placebo.\n„To znači da je u ovoj studiji vakcina bila 90,7 odsto efikasna u prevenciji simptomatskog kovida, iako bi prava stopa mogla biti između 67,7 odsto i 98,3 odsto“, ističe se u saopštenju EMA.\nDodaju da su najčešći neželjeni efekti kod dece uzrasta od 5 do 11 godina slični onima kod starijih.\n„Oni uključuju bol na mestu injekcije, umor, glavobolju, crvenilo i otok na mestu injekcije, bol u mišićima i jezu. Ovi efekti su obično blagi ili umereni i poboljšavaju se u roku od nekoliko dana od vakcinacije“, naglašava se u saopštenju.\nKomitet EMA je zato zaključio da koristi od vakcine „Komirnati“ kod dece uzrasta od 5 do 11 godina prevazilaze rizike, posebno kod onih sa stanjima koja povećavaju rizik od teškog oblika kovida.\nRZS: Za deset meseci u Srbiji rodjeno 50.974, a preminulo 108.379 osoba


Proslavili slavu u “Suncu” - Top Novosti\nNaslovna Društvo Proslavili slavu u “Suncu”\nProslavili slavu u “Suncu”\nPovodom slave Udruženja obolelih od mišićnih i neuromišićnih bolesti za Toplički okrug, Svetog Vasilija Ostroškog, danas je u Dnevnom boravku „Sunce“ u Vodicama, organizovana prigodna svečanost.\nDnevni boravak je posetio predsednik Opštine Prokuplje Miroljub Paunović sa saradnicima, zamenikom Ilijom Đedovićem, predsednokom SO Prokuplje Radoslavom Mihajlovićem i većnikom za socijalna pitanja i obrazovanje Milanom Aranđelovićem.\nObraćajući se domaćinima i gostima, predsednicima srodnih udruženja iz cele Srbije, predsednik Paunović je istakao da je Opština Prokuplje pokrovitelj svega što je u interesu njenih građana, posebno dece i omladine i da će se zalagati da im obezbedi što bolje uslove za život.\n– Zahvaljujemo se ljudima koji su svojim entuzijazmom pokrenuli široku akciju na osnivanju i oživljavanju ove vaše kuće. Takođe se zahvaljujemo svim donatorima koji su u ovo teško vreme svoju humanost izdigli na viši nivo i pokazali da njihovo malo nekome može da znači mnogo, mnogo više. I najveća zahvalnost i čestitke osoblju koje radi sa decom i čini da ona postanu punopravni članovi naše zajednice, rekao je predsednik Paunović čestitajući slavu.\nOn je, simbolično, na dan slave, deci Dnevnog boravka „Sunce“ poklonio zvono za početak časa, eksponat sa svetski poznatog arheološkog lokaliteta u Pločniku.\nMila May 13, 2015 At 9:18 pm\nNasa opstina, na celu sa njenim predsednikom i ostalim saradnicima, radi sve sto je u interesu gradjana, a posebno vodi racuna i brine o deci i omladini, da im obezbedi sto bolje uslove za zivot.


Španska vlada srezala prognozu rasta na 6,5 posto\nTanjug 9. aprila 2021. 13:36\nMADRID – Španska vlada je smanjila danas prognozu ekonomskog rasta za ovu godinu na 6,5 posto, sa ranije predviđenog raspona rasta od 7,2 do 9,8 procenata.\nŠpanska privreda bi trebalo da poraste za 7,0 odsto u 2022, a proizvodnja će se oporaviti do nivoa pre pandemije do kraja te godine, izjavila je ministarka ekonomije Nadija Kalvino na konferenciji za novinare, prenosi Rojters.\n„Oporavak je odložen za jedan kvartal“, rekla je Kalvino, dodajući međutim da vlada očekuje snažan porast u drugoj polovini 2021. godine.\nUplata sredstava iz fonda za oporavak EU će, prema njenim rečima, dodatno podstaći ekonomiju, a efekti će se uglavnom osetiti 2022. godine.\nKalvino je prošle godine procenjivala da će sredstva EU podići rast u ovoj godini na 9,8 procenata, a danas je rekla da nova prognoza rasta od 6,5 posto za tekuću godinu uključuje i efekte priliva novca iz evropskih fondova.\nVlada u Madridu predviđa da će nakon rasta od 7,0 posto naredne godine, doći do usporavanja privredne ekspanzije na 3,5 odsto 2023. godine i na 2,1 procenat 2024.\nBanka Španije je već smanjila svoju procenu rasta za 2021. godinu iz sličnih razloga na 6,0 posto, dok Međunarodni monetarni fond u najnovijim prognozama očekuje rast Španije od 6,4 procenta, nakon lanjskog rekordnog pada od 10,8 odsto.


Cipras: Evropa "mesečari" ka litici\nM. D. 8. septembra 2016. 14:42\nEvropa bi se mogla raspasti ukoliko se zapošljavanje ne učini prioritetom, a za njeno jedinstvo bi ekonomske nedaće, zajedno sa terorizmom i izbegličkom krizom, mogle biti fatalne, upozorio je grčki premijer Aleksis Cipras u intervjuu koji je danas objavio francuski „Mond“.\n„Evropa prolazi kroz duboku krizu, podseća na mesečara koji se uputio ka litici“, rekao je Cipras.\nOn je pozvao na smanjenje štednje kako bi se podstakao rast i zapošljavanje.\n„Ukoliko zapošljavanje ne učinimo prioritetom, Evropa bi se mogla raspasti“, naglasio je Cipras, upozorivši da bi posle glasanja Britanaca za izlazak iz EU moglo biti „i drugih referenduma o odbacivanju Unije“.\nOčekuje se da će se grčki premijer sutra u Atini sastati sa francuskim predsednikom Fransoa Olandom i italijanskim premijerom Mateo Rencijem, uoči neformalnog sastanka 27 lidera EU koji će se, bez britanske premijerke Tereze Mej, održati u Bratislavi 16. septembra.


FED zadržao referentnu kamatu na nepromenjenom nivou – Bankar.rs\nHome/SVE VESTI/FED zadržao referentnu kamatu na nepromenjenom nivou\nFederalne rezerve SAD-a su zadržale referentnu kamatnu stopu na nepromenjenom nivou, ali su signalizirale spremnost da počnu sa njenim smanjenjem ako bude potrebno, kako bi zaštitile američku ekonomiju od negativnih efekata trgovinskih sukoba i drugih pretnji.\nU saopštenju američke centralne banke objavljenom kasno u sredu uveče, navodi se da će zbog “povećanih neizvesnosti”, FED “preduzimati odgovarajuće korake kako bi podržao ekspanziju”.\nKako piše agencija AP, saopštenje je intonirano kao ponovljena izjava predsednika FED-a Džeroma Pauela od pre dve sedmice, što analitičari tumače kao signal da se ide ka smanjenju referentne kamatne stope.\nTakođe se dodaje da je iz saopštenja FED-a izostavljen termin “strpljivost” u pogledu prilagodavanja kamate, što, kako se ocenjuje, nagoveštava da je centralna banka sada sklona da počne sa smanjenjem stope prvi put u više od jedne decenije.\nNeizvesno je samo kada bi to moglo da se dogodi.\nBrojni posmatrači FED-ovih aktivnosti smatraju da kreatori monetarne politike prvo žele da vide da li će sastanak između predsednika SAD i Kine, Donalda Trampa i Si Đinpinga, koji treba da se održi krajem naredne sedmice, dovesti do napretka u rešavanju američko-kineskog trgovinskog rata.\nInsajder: Imovina PKB-a prodata ispod svake cene


Urednik – Page 2 – Gerila\nGerila > Articles by: Urednik\nSkupština Advokatske komore Beograd izglasala je danas obustavu rada od 24. decembra ove godine do, kako su naveli, ispunjenja zahteva koji se, između ostalog, tiču izmena Zakona o parničnom postupku i pravnog stava Vrhovnog kasacionog suda u vezi sa troškovima...\nDok su mnoge javne ustanove poslednjih godina kupovale “škode” za svoje službene potrebe, Medicinski fakultet u Nišu se odlučio za “audi”. Nakon tendera plaćen je skoro 70.000 evra, a ovo im je, kako kažu, četvrti auto ove marke u poslednjih...\nMreža akademske solidarnosti i angažovanosti (MASA) najoštrije je osudila napade predstavnika aktulene vlasti na režisera Gorana Markovića, navodeći da je posebno zgrožena što je brutalni verbalni napad potekao od članice Univerziteta u Beogradu Darije Kisić Tepavčević, koja je i ministarka...\nStanari Bloka 37 ne veruju Vesiću: Novi protest na pomolu?\nStanari novobeogradskog Bloka 37 upozoravaju na mogućnost novih protesta. Iako im je Goran Vesić poručio da je investitor odustao od gradnje na parceli uz njihove zgrade, i da je Grad otpočeo proceduru preuzimanja tog placa, oni mu, ipak, ne veruju....\nMilica Kralj i Savo Manojlović podržali Srđana Škora\nNovinar Srđan Škoro najavio je juče da će se kandidovati za predsednika Srbije i time iznenadio mnoge, ali i zadobio javnu podršku istaknutih pojedinaca. Među prvima mu je podršku dala pozorišna rediteljka Milica Kralj, koja je inače, kao i Škoro,...\nGradski odbor Narodne stranke simbolično je danas "preimenovao" Pozorišni trg u centru Novog Sada u Trg Zvonka Veselinovića, biznismena čija je firma „Granit peščar“ iz Ljiga dobila posao popločavanja trga i četiri ulice u centru grada, vredan 10 miliona evra....\nPokret “1 od 5 miliona” zahteva od nadležnih organa da utvrdi i procesuira one koji su naručili štampanje i one koji su odštampali “poternice” kojima se poziva na linč urednica “Podrinskih” Isidora Kovačević, a kojima je od jutros preplavljen Šabac....\nManje od četiri meseca je do izbora u Srbiji, mnoge političke partije i dalje ne otkrivaju karte kada su u pitanju njihovi kandidati za predsedničku trku. O mogućim kandidatima najviše se spekuliše u medjima, a u tim spekulacijama na kratko...\nFejsbuk blokirao firme koje u Srbiji špijuniraju novinare i političare\nFejsbuk je otkrio kompanije koje su špijunirale novinare i političare, među državama su i Srbija i Severna Makedonija. Kompanija Meta koja je vlasnik društvene mreže Fejsbuk razotkrila je u svom izveštaju od 16. decembra više plaćeničkih firmi za špijuniranje korisnika,...\nKako navodi portal VestiSrbija.rs, najava novinara Srđana Škora da će se kandidovati za predsednika Srbije izazvala je pravo rasulo u koaliciji okupljene oko lidera Stranke slobode i pravde (SSP) Dragana Đilasa. Ovaj portal, koji je inače blizak Mlađanu Đorđeviću, u...


Endava otvara preko 80 radnih mesta u Srbiji\nponedeljak, 07 decembar 2020 21:09\nEndava Srbija, ogranak engleske softverske kompanije koja se nedavno udružila sa Comtrade Digital Services kompanijom, objavila je da je otvorila preko 80 pozicija u decembru, u svim gradovima u kojima posluje (Beogradu, Kragujevcu i Čačku)\nZapošljavanje i tokom pandemije, i to ubrzano\n„Profesionalnost naših timova i njihova posvećenost da uvek nude najbolju uslugu omogućili su nam da budemo pored naših klijenata kroz ovogodišnji težak ekonomski kontekst. Bili smo dobro pripremljeni da brzo reagujemo i pomognemo našim kupcima da se prilagode novom okruženju. Naša ponuda usredsređena na digitalizaciju, automatizaciju i agilnost, i veliki broj klijenata koji posluju u mnogim industrijama i pokrivaju mnoge tehnologije, omogućavaju nam da pružimo raznolike mogućnosti našim kandidatima”, izjavio je Remi Savu, Delivery Unit Manager, u Beogradu.\nKompanija je nastavila da zapošljava tokom čitavog perioda pandemije i sada je primetna ubrzana potražnja, generisana povećanom potrebom za digitalizaicjom usluga na globalnom nivou. Nakon udruživanja snaga sa Comtrade Digital Services Business kompanijom, potreba za talentima još više raste.\nLista otvorenih radnih mesta se nalazi na stranici Career page.\n“Tokom poslednjih nekoliko meseci, pridružilo nam se mnogo talentovanih ljudi, pokrivajući razne tehnologije i discipline, jer smo nastavili da radimo na zanimljivim projektima i nudimo zaposlenima mogućnost za lični razvoj i usavršavanje. Od septembra smo otvorili više pozicija u Srbiji kako bismo zadovoljili rastuće potrebe klijenata, dokazujući da nas pandemija nije usporila. Pored toga, naša potražnja se automatski povećala udruživanjem sa Comtrade Digital Services kompanijom, jer smo udružili i snage da angažujemo najbolje talente na našem tržištu.Takođe, povećali smo prisustvo u Srbiji i regionu dodatnim kancelarijama u Čačku, Kragujevcu, Sarajevu, Banja Luci, Mostaru, Mariboru, Novoj Gorici i Ljubljani”, izjavila je Maja Vukojević, Recruitment Business Partner, u Beogradu.\nEndava je početkom godine imala više od 520 ljudi u Beogradu, a zajedno sa Comtrade Digital Services, broji preko 750 inženjera u Srbiji, od kojih se više od 80 nalazi u Kragujevcu i Čačku. Na ovim lokacijama stabilno raste broj stručnjaka u oblasti IT-a, a time i prilika za njihovo angažovanje.\n“Kompanija tradicionalno održava saradnju sa Prirodno-matematičkim fakultetom u Kragujevcu, Fakultetom inženjerskih nauka u Kragujevcu, kao i sa Tehničkim fakultetom u Čačku. Ovakva saradnja između univerziteta i kompanija, u vidu novih akademskih programa, zajedničkih istraživačkih projekata, seminara i prezentacija, ima direktni uticaj na budućnost učenja i razvoja zaposlenih, koji će stečenim znanjem i veštinama biti spremni da odgovore na potrebe kompanija. Naši vodeći stručnjaci angažovani su kao predavači iz privrede na Master 4.0 programu Univerziteta u Kragujevcu i predmetima koji pokrivaju oblast softverskog inžinjerstva na fakultetima. Kao rezultat uspešne saradnje sa fakultetom u Čačku, 2018. godine je u tom gradu otvorena kancelarija, dok kroz saradnju sa Univerzitetom u Kragujevcu podržavamo osnivanje prvog Instituta informacionih tehnologija u Srbiji”, izjavio je Srđan Atanasijević, Director of Software Engineering and Delivery Operations, u Kragujevcu.\nOd pojave globalne pandemije Kovid-19, prioritet kompanije bio je da osigura zdravlje i dobrobit svih zaposlenih i njihovih porodica, radeći zajedno sa svojim klijenitma na prilagođavanju ovom novom kontekstu, osigurali radna mesta i obezbedili njihovu bezbednost. Većina zaposlenih radi od kuće, a sve aktivnosti u vezi sa regrutovanjem, onboarding-om i obukom se odvijaju isključivo online.


FoNet portal :: Pretraga / tagId=41763\nTag: ursula fon der lajen, Pogodaka: 63\nNove uvrede za fon der Lajen\nUkrajinci su spremni da umru za evropsku perspektivu, rekla je predsednica Evropske komisije koja je "specijalista za rađanje dece", poručio je danas nekadašnji predsednik Rusije Dmitrij Medvedev povodom odluke Evropske komisije da se Ukrajini odobri status kandidata za članstvo u Evropskoj uniji (EU).\nUkrajini status kandidata\nPreporučujemo da se Ukrajini da status kandidata, uz razumevanje da će zemlja sprovesti niz važnih reformi, izjavila je danas predsednica Evropske komisije Ursula fon der Lajen posle sastanka kolegijuma komesara EU, i ocenila da su Ukrajinci "spremni da umru za evropsku perspektivu, a mi želimo da oni žive svoj evropski san".\nČelnici evropskih institucija optužili su danas u Evropskom parlamentu u Strazburu Rusiju da hranu koristi kao oružje i ugrožava milione ljudi u svetu.\nRazličito o naftnom embargu\nPredsednica Evropske komisije Ursula fon der Lajen izjavila je danas, prilikom dolaska na samit EU u Briselu, da još nema saglasnosti o uvođenju šestog paketa sankcija Rusiji, koji predviđa embargo na kupovinu nafte, dok su predsednik Evropskog saveta Šarl Mišel i šef evropske diplomatije Đosep Borelj bili najavili da bi to, možda, moglo brzo da se reši.\nBez emabrga na naftu\nPredsednica Evropske komisije Ursula fon der Lajen isključila je danas mogućnost da na sastanku Evropskog saveta naredne nedelje bude usvojen šesti paket sankcija Rusiji, koji uključuje embargo na kupovinu ruske nafte.\nPredsednica Evropske komisije Ursula fon der Lajen izjavila je posle današnjeg sastanka sa mađarskim premijerom Vikorom Orbanom u Budimpešti da postoji napredak u pregovorima o novom paket sankcija Rusiji, ali da još dosta toga treba da se uradi.\nDonatorska konferencija u Varšavi\nMeđunarodna donatorska konferencija za Ukrajinu biće održana u Varšavi 5. maja, a domaćini će biti premijer Poljske Mateuš Moravjecki i premijerka Švedske Magdalena Anderson, zajedno sa predsednikom Evropskog saveta Šarlom Mišelom i predsednicom Evropske komisije Ursulom fon der Lajen, najavila je danas ambasada Poljske u Beogradu.


Kod jednog pacijenta otkriven izvorni soj i mutacijski - Zvornicki.ba\nKod jednog pacijenta otkriven izvorni soj i mutacijski\nBANJALUKA, SARAJEVO – Od 15. do 31. marta ove godine u Univerzitetskom kliničkom centru RS (UKC RS) izdvojeno je 96 pozitivnih uzoraka koji će biti testirani na mutantski soj virusa korona, a u toku je analiza ovih uzoraka.\nKazala je to za “Nezavisne” Višnja Mrđen, specijalista mikrobiologije i parazitologije, supspecijalista virusologije iz Zavoda za kliničku mikrobiologiju UKC RS, dodajući da još ne znaju rezultate ovih uzoraka, jer je analiza u toku.\nPodjećanja radi, 26. marta na UKC RS je testiranjem 93 pozitivnih uzoraka identifikovano prisustvo britanskog i južnoafričkog soja virusa.\nMrđenova je pojasnila da su tada kod jednog pacijenta otkrili izvorni vuhanski soj virusa korona i mutaciju N501Y, koja se nalazi u britanskom i južnoafričkom soju.\nDodala je da se dalja dijagnostika mora nastaviti sekvencioniranjem virusa koje će sprovoditi Institut za javno zdravstvo RS.\n“Teoretski je moguće da kod jednog pacijenta otkrijemo prisustvo dva soja virusa korona. Dalja i potpuna dijagnostika se zaokružuje sekvencioniranjem koje će raditi kolege sa Instituta”, kazala je Mrđenova. Istakla je da oni sve uzorke čuvaju, te da će se tek sekvencioniranjem na Institutu utvrditi da li je riječ tačno o britanskom, južnoafričkom, brazilskom ili nekom drugom soju.\nPojedini mediji iz regiona su danas pisali da je u Banjaluci kod jednog pacijenta istovremeno otkriveno prisustvo i britanskog i južnoafričkog soja, no kako je Mrđenova pojasnila, otkriven je izvorni vuhanski soj i mutacija N501Y, koja je prisutna kod britanskog i južnoafričkog soja.\nEdnan Drljević, infektolog iz Opšte bolnice “Abdulah Nakaš” Sarajevo, u razgovoru za “Nezavisne” je rekao da je u Sarajevu do sada kod 86 odsto pozitivnih na virus korona potvrđeno prisustvo britanskog soja, a kod oko dva odsto potvrđeno je prisustvo češkog soja.\n“Već mjesec dana je prošlo otkako smo dokazali da u Kantonu Sarajevo gotovo nemamo onog izvornog, vuhanskog soja virusa korona. Mutacije virusa korona su uvezene, zbog toga smatram da je nužno da na granicama pri ulasku u BiH tražimo negativan PCR test”, kazao je Drljević.


Danas stiže prvi kontingent vakcina za BiH iz Evropske unije\nPredsjedavajući Vijeća ministara BiH Zoran Tegeltija, evropski komesar za susjedstvo i proširenje Oliver Varhelyi i savezni ministar za evropske i međunarodne poslove Republike Austrije Alexander Schallenberg održat će danas na Međunarodnom aerodromu Sarajevo konferenciju za novinare povodom primopredaje prvog kontingenta vakcina protiv COVID-19 za Bosnu i Hercegovinu iz Evropske unije.\nPredsjedavajući Tegeltija održat će također sastanak sa komesarom Varhelyijem na Međunarodnom aerodromu Sarajevo, najavljeno je iz Vijeća ministara BiH.\nKako je ranije najavljeno, Bosna i Hercegovina bi putem ovog evropskog mehanizma u prvom kontingentu nabavke trebala dobiti 10.530 Pfizerovih vakcina.\nVarhelyi je izjavio kako donacijama vakcina Evropska unija šalje poruku podrške svim državama zapadnog Balkana, uprkos trenutnoj nestašici na globalnom nivou. Ranije je iz Ministarstva vanjskih poslova Austrije najavljeno da Evropska komisija finansira 651.000 doza vakcina BioNTech/Pfizer, koje će biti distribuirane zemljama Zapadnog Balkana uz podršku ove evropske zemlje. Prva isporuka svim partnerima u regionu najavljena je upravo u maju, a isporuka redovnih tranši će se nastaviti do avgusta.\nPrethodna vijestInovatori iz BiH osvojili pet zlatnih medalja u Nigeriji\nSlijedeća vijestMedvjed na Tursunovom Brdu uništio košnicu pčela (FOTO)


Palmer: Želimo da Zapadni Balkan vidi SAD kao izabranog partnera\nIzvor: NoviMagazin.rs, 04.Dec.2019, 21:39\nIzaslanik državnog sekretara SAD za Zapadni Balkan Metju Palmer rekao je danas u Sarajevu da je Zapadni Balkan i dalje prioritet američke spoljne politike i da Vašington želi da zemlje regiona gledaju na SAD i EU kao na "partnere koje su same izabrale".\nAmerički >> Pročitaj celu vest na sajtu NoviMagazin.rs << diplomata je odbio da komentariše nedavni izveštaj Pentagona o porastu uticaja Rusije u Srbiji i rekao da SAD sebe vide kao partnere svih zemalja regiona, pa tako i Srbije.\nPalmer rekao je danas da SAD podržavaju suverenitet Bosne i Hercegovine i da će reagovati na pokušaje da se on naruši.\n"SAD imaju ciljeve na Zapadnom Balkanu i ; u svojim odnosima s BiH. Sa svim relevantnim vlastima želimo da radimo na evropskoj budućnosti za građane i to je ono što građani žele za sebe, da lideri na tome rade", izjavio je Palmer i dodao da SAD na tim ciljevima rade "s partnerima koje imaju".\nZapadni Balkan i dalje je prioritet američke spoljne politike, rekao je večeras izaslanik državnog sekretara SAD za Balkan Metju Palmer i naveo da Vašington želi da zemlje regiona gledaju na SAD i EU kao na „partnere koje su same izabrale“.


"Kada sam pao tog dana, udario sam testis o sedlo, kao mnogo puta pre toga, ali je počelo mnogo da mi smeta, tako da smo ovog jutra otišli kod čuvenog urologa ovde u Pou. Pregled je pokazao da imam ćelije tumora u levom testisu. Sada moram pravo kući na operaciju", rekao je 37-godišnji vozač.\nBaso je dvostruki osvajač Điro d' Italije, a početkom ove godine je prešao u Tinkof-Sakso i pomogao Albertu Kontadoru da u maju osvoji Điro. Španski vozač je cimer sa Italijanom na ovom Turu, a u je suzama sedeo pored njega na konferenciji za novinare.\n"Ovo je težak udarac za ceo tim, nikada nisam zamišljao da će doći ovaj dan. Ivan i ja smo proveli zajedno 120 od poslednjih 180 dana. Siguran sam da ćemo biti zajedno na proslavi u Parizu", rekao je Kontador.\nTimski lekar je ocenio da biciklista ima "98 do 99 odsto" šanse da se potpuno oporavi.


CG: Završena vežba Delfin 2012\nTokom jednomjesečnog programa, šest specijalno obučenih delfina iz programa Mornarice SAD je otkrivalo lokacije potencijalnih podvodnih mina\nMultinacionalna vježba Delfin 2012, tokom koje je šest specijalno obučenih delfina iz Programa morskih sisara Mornarice Sjedinjenih Američkih Država otkrivalo i označavalo lokacije potencijalnih podvodnih mina, završena je ceremonijom u Tivtu.\nIz američke Ambasade je saopšteno da se vježba završila ceremonijom uručenja sertifikata roniocima Mornarice Vojske Crne Gore koji su završili obuku kod Mobilne jedinice 1 za uklanjanje eksplozivnih naprava Mornarice SAD (EODMU-1).\n"Tokom jednomjesečnog programa šest specijalno obučenih delfina iz Programa morskih sisara Mornarice SAD je tragalo, otkrivalo i potom označavalo lokacije potencijalnih podvodnih mina i drugih eksplozivnih sredstava koji su ostali na morskom dnu iz prethodnih ratova u Bokokotorskom zalivu", kaže se u saopštenju.\nRonioci američke jedinice su tokom vježbe podijelili svoja iskustva sa petnaest ronilaca Mornarice VCG i predstavnicima mornarica Slovenije i Hrvatske. Nakon ceremonije uručenja sertifikata, Mornarica SAD donirala je Mornarici VCG opremu vrijednu više od 70 hiljada USD u cilju formiranja efikasnih i održivih kapaciteta za čišćenje podvodnih površina.\nNa prijemu, koje je održan u utorak, crnogorski ministar odbrane Milica Pejanović - Đurišić i ambasador SAD u Crnoj Gori Su Kej Braun su odale priznanje svim učesnicima vježbe.\n"Ovo je zaista bila uspješna multinacionalna vježba svjetskog ranga. Dugujem svoju iskrenu zahvalnost svim crnogorskim službama i organizacijama koje su dale podršku timu pri dolasku, boravku i odlasku iz Crne Gore kao i omogućile da se ova vježba nesmetano realizuje", rekla je Braun.\nKljučni elemenat vježbe bilo je jato od šest specijalno obučenih delfina u okviru programa obuke morskih sisara Mornarice SAD, koji su dopremljeni u Tivat 5. oktobra kao sastavni dio vježbe Delfin 2012.\nIz Ambasade navode da se delfini, kao i njihovi civilni treneri i članovi Mobilne jedinice za uklanjanje eksplozivnih naprava Mornarice SAD EODMU-1, sada vraćaju u njihovu matičnu bazu u San Dijegu.\nIz američke Ambasade su kazali da su materijalna i finansijska pomoć američke Avijacije, Kancelarije za uklanjanje i redukciju oružja Stejt Departmenta, Trening centra za humanitarno razminiranje američkog Ministarstva odbrane, kao i Humanitarnog programa uklanjanja minskih eksplozivnih sredstava američke komande za Evropu, u saradnji sa Ministarstvom odbrane Crne Gore, omogućili da vježba bude uspješno realizovana.\nDelfini su, kao dio prve faze programa, locirali minsko-eksplozivna sredstva koja možda datiraju iz Prvog i Drugog svjetskog rata koristeći svoj izuzetni biološki sonar, a nakon lociranja nekog objekta instruktor je davao delfinu marker da označi mjesto u blizini tog objekta. Ronioci iz Programa morskih sisara potom su potvrđivali tačnu lokaciju objekta i fotografisali ga. Ambasada SAD će na kraju vježbe crnogorskoj Vladi priložiti listu svih otkrivenih objekata i njihovih lokacija.


Brojne novine na Kopaoniku ove zime! - Novosti - Turistički svet\nBrojne novine na Kopaoniku ove zime!\nFoto: Flickr@Svetlana Cekic\nU beogradskom hotelu "88 Rooms", u novoj rooftop sali na poslednjem spratu hotela, sinoć je u prisustvu brojnih ljubitelja skijanja i predstavnika medija, održano "Veče Kopaonika". Na manifestaciji koja se održava već petu godinu za redom, domaćini "Putnik AD", "MK Mountain Resort", "Skijališta Srbije" i apart hotel "Kraljevi Čardaci" predstavili su novine za novu zimsku sezonu\nDirektor preduzeća "Skijališta Srbije" Dejan Ljevnaić istakao je da su "Skijališta Srbije" potpuno spremna za početak nove skijaške sezone.\n- Sistemi za veštačko osnežavanje su počeli sa radom, s obzirom da su se stekli uslovi. Pre dva dana napadalo je 10cm snega, što će biti odlična osnova za pripremanje staza. Svakako, ukoliko se steknu uslovi, skijalište će biti pušteno u rad i pre zvaničnog otvaranja sezone. Ove sezone skijaše na Kopaniku očekuje i jedna novina - u pitanju je singl line koji je uveden na žičarama Pančićev vrh i Karaman greben, koji će omogućiti lakši i brži prolaz na žičaru skijaša koji skijaju sami. Prošle nedelje smo potpisali i ugovor sa Olimpijskim centrom Jahorina, pa će svi skijaši i borderi koji kupe sezonski ski pas, imati mogućnost da tri dana besplatno skijaju na Jahorini - izjavio je Ljevnaić i dodao da se sezona popusta nastavlja i ove godine, povećanim brojem Top ski vikenda, ali i popusta, pa će skijaši i borderi u tim periodima moći da kupe trodnevne i četovorodnevne ski karte sa popustom od 20 posto, dok će firme imati mogućnost kupovine ski karata na rate putem administrativne zabrane.\nIz Skijališta ističu i da je na sajmu "Expo zim" počela prodaja ski karata, pa svi ljubitelji sportova na snegu mogu da ostvare popust od 10 posto na cenu karata.\nU "MK Mountain Resortu" ističu da broj prodatih aranžmana teče izuzetno dobro, te su već u ovom trenutku periodi oko novogodišnjih praznika i zimskog raspusta skoro popunjeni. Pored domaćih gostiju, ove zime veliki broj skijaša će doputovati iz Rumunije, koja iz godine u godinu postaje sve aktivnije strano tržište zahvaljujući naporima koji su uloženi u promociju na tom tržištu. Pored gostiju iz Rumunije, veliki broj skijaša se očekuje iz Rusije, gde je za ovu zimsku sezonu, pored redovnih linija, dogovoreno najmanje devet direktnih čarter letova iz Moskve.\n- Sezonu započinjemo punim kapacitetima za vreme "Ski openinga", koji počinje sledeći četvrtak i trajaće do nedelje. Naravno, ukoliko vremenske prilike to dozvole, skijalište će početi sa radom i pre naznačenih datuma. I ove godine goste "MK Mountain Resort"-a očekuju gratis 2-dnevni ski pass, ski opening žurke, i press ski žurke, nagradne igre, modne revije... Na ovogodišnjem ski festu u hotelu "Grand" nastupaće Dženan Lončarević, "Lexington band", Petar Mitić i Katarina Živković. Nova zimska sezona biće obeležena i otvaranjem novog krila hotela "Grand", koji se nalazi u sklopu "MK Mountain Resort". Naime, Hotel "Grand" će po završetku projekta izgradnje dobiti 70 novih luksuznih apartmana i najmoderniji kongresni centar kapaciteta preko 600 posetilaca. Novo krilo će se prostirati na šest i po hiljada kvadrata, a vrednost cele investicije je 4 miliona evra - izjavio je direktor "MK Mountain Resorta" Nikola Avram.\nDirektor hotela "Putnik", Milosav Dunjić, najavio je da i ove godine "PUTNIK AD" otvara zimsku sezonu svojim hotelima kategorisanim sa tri zvezdice, "Putnik" i "Club A".\n- Sezonu započinje posebnom ponudom za "Ski opening", a goste očekuju atraktivni paketi. Jedna od novina je da je Hotel "Putnik" preuzela kompanija Jovanović iz Šapca koja planira kompletno renoviranje početkom aprila 2016. U planu je značajno poboljšanje kvaliteta i nivoa usluge i kao uvođenje velikog broja dodatnih sadržaja. Time će Kopaonik biti bogatiji za još jedan luksuzni hotel visoke kategorije koji će već od naredne zimske sezone biti spreman da ugosti nove turiste - naglasio je Dunjić.\n- "Kraljevi Čardaci" ovu zimsku sezonu počinju sa dve interesantne akcije. Za početak sezone tu je paket za "Ski opening" sa ski pasom 3 noći/4 dana, po ceni od 135 evra, dok je za decu do 15 godina cena 75 evra. Nakon " Ski openinga", slede nam akcije “Slavimo početak zime” koja se odnosi na period posle ski openinga od 6-20. decembra i akcija “5+2“, gde na pet dana dva dobijate gratis - izjavila je Vesna Kostadinović, direktorka marketinga "Kraljevih Čardaka" i najavila da će u toku zimske sezone imati i tri dečije nedelje, gde će dvoje dece u pratnji oba roditelja moći da borave besplatno a planini, ali i skijašku nedelju od 24-31. januara gde će svi gosti hotela dobiti ski pass na poklon.\nPored ovoga, Kopaonik će ove godine biti i organizator Svetskog prvenstva u skijanju za novinare od 5. do 12. februara sledeće godine. Suorganizatori i domaćini SP u Srbiji biće JP "Skijališta Srbije" i hotelska kompanija "MK Mountain Resort".


Čubrilović: Koalicija koja "padne" na nekom glasanju ne bi trebalo ni da postoji\nPredsjednik Narodne skupštine Republike Srpske Nedeljko Čubrilović izjavio je danas u Banjaluci da je nakon današnje skupštinske odluke da ne budu prodate akcije osnovnog kapitala Rudnika željezne rude "Ljubija" na Vladi Srpske da sačini nove prijedloge.\n"Svi moramo da spustimo loptu, previše emocija uneseno u jednu tačku dnevnog reda, koja nije nevažna, jer je privatizacija rudnika u našim uslovima veoma osjetljivo pitanje. Svi su ovdje unijeli sebe previše lično, a sve bi trebalo raditi trezveno sa mnogo argumentacije da bi bila donesena ispravna odluka", rekao je novinarima Čubrilović, koji je i potpredsjednik DNS-a.\nGovoreći o koaliciji SNSD-a, DNS-a i SP-a, Čubrilović smatra da ukoliko "padne" na nekom glasanju, onda ne bi trebalo ni da postoji.\n"Dodik i /lider DNS-a Marko/ Pavić su dugogodišnji saradnici i čisto sumnjam da današnja odluka o `Ljubiji`može da poremeti odnose. Sigurno je da današnja odluka neće imati uticaja na stav DNS-a o izglasavanju nepovjerenja Vladi Srpske", dodao je Čubrilović.\nNarodna skupština Republike Srpske danas nije usvojila odluku o davanju saglasnosti na odluku Vlade Republike Srpske o prodaji 64,99 odsto akcija osnovnog kapitala akcionarskog društva Rudnici željezne rude /RŽR/ "Ljubija" Prijedor, metodom neposrednog odabira kupca.


NEPRISTOJNA PONUDA: Za Njegoša Petrovića 5.000.000 evra - MAX SPORT\nNEPRISTOJNA PONUDA: Za Njegoša Petrovića 5.000.000 evra\nPriča se danima o izvesnom odlasku Milana Borjana u Aziju ili Ameriku, nadaju se na Marakani da će tokom decembra i januara inkasirati novac od prodaje Ričmonda Boaćija ili Milana Pavkova, ali prva velika ponuda u Ljutice Bogdana stigla je za mladog reprezentativca Srbije Njegoša Petrovića, saznaje MOZZART Sport.\nOdgovorni sa Marakane su danas, preko posrednika koji predstavlja veliko ime na Iberijskom poluostrvu, dobili predlog Betisa iz Sevilje da za 5.000.000 evra otkupi ugovor bivšeg veziste Rada.\nMladi reprezentativac Srbije potpisao je za Crvenu zvezdu u smiraj letnjeg prelaznog roka kao vezista velikog potencijala koji igrački i finansijski može mnogo da donese crveno-belima u bližoj budućnosti. Zvezda ga je Radu platila 400.000 evra uz 20 posto od naredne prodaje. Prema poslednjim informacijama srpski šampion bi posle samo šest meseci mogao da napravi veliki profit kada je u pitanju Njegoš Petrović.\nMomak iz Krupnja iskoristio je šansu i nešto slabiju formu Kanjasa i Dušana Jovančića, pa je brzo dobio poverenje Vladana Milojevića. Stratovao je u nedavnom beogradskom meču sa Totenhemom, i samo pojačao interesovanje inostranih klubova. U direktnom dvoboju sa Dembeleom i Sisokom, Petrović nije blistao, ali je on još jedna klasična priča o tome da bogati klubovi sa zapada na ovom tržištu kao osnovni kvalitet vide mladost i potencijal koji mogu da iskoriste u bližoj budućnosti. Odgovorne sa Marakane su posle pomenutog meča samo i isključivo pitali o „zdravlju“ Njegoša Petrovića.\nIMAO ZAVRŠEN BORNMUT, STANKOVIĆ GA NUDIO INTERU\nTakođe, ne treba smetnuti sa uma da je pre kidanja ligamenata kolena u dresu Rada Njegoš Petrović, još kao omladinac, bio jedan od najinteresantnijih igrača iz Superlige. Imao je čak završen posao sa engleskim Bornmutom, ali se ubrzo povredio, tako da je taj transfer stopiran. Ranije se Dejan Stanković pominjao kao čovek koji je prepoznao Petrovića kao kadeta Rada i nudio ga Interu.\nPetrović se oporavio, posle pomenutog kidanja ligamenata, odigrao polusezonu za Rad i potom posle dugih pregovora na relaciji Banjica-Ljutice Bogdana potpisao za Crvenu zvezdu. Do sada je u crveno-belom dresu odigrao 13 zvaničnih utakmica, od toga tri u Ligi šampiona koje su mu pomogle da se predstavi na velikoj sceni.\nOd potencijalnog transfera Njegoša Petrovića u Betis (mada se pominje još jedan španski klub) Crvena zvezda bi zaradila oko 4.000.000 evra neto. Solidna cifra, ali trenutno raspoloženje u kancelarijama odgovornih sa Marakane je da još malo sačekaju razvoj Njegoša Petrovića. Tim pre što bi, prema nekim informacijama, snažni vezista trebalo da dobije šansu i protiv Bajerna. Dakle, imaće kolosalnu šansu da dobrom partijom podigne sebi cenu…\nNjegoš Petrović ima ugovor sa Crvenom zvezdom do 2023. godine.\nPrevious Article ĐOKOVIĆ ŠOKIRAO: Pominjao je NAPUŠTANJE tenisa!\nNext Article JIRGEN KLOP RAZBIJA KASICU PRASICU: Daje 140 miliona evra za igrača Borusije


M. Milikšić , The Atlantic , Newser\nSkandal sa uzbunjivačem koji trenutno drma Ameriku doveo je do četvrtog impičmenta u istoriji Sjedinjenih Država, nakon što je otkriveno da je predsednik Donald Tramp pritiskao ukrajinskog kolegu Volodomira Zelenskog da ispita poslovanje Bajdenovih u Ukrajini.\nHanter Bajden je sin Trampovog oponenta Džozefa Bajdena. On je u aprilu 2014. postao član odbora direktora “Burizme holdingsa”, najvećeg proizvođača gasa u Ukrajini, iako nije imao ni prethodnog iskustva u gasnoj industriji niti sa ukrajinskim regulatnornim poslovima.\nImao je, međutim, jednu značajnu kvalifikaciju – on je sin potpredsednika SAD, novog i najvažnijeg ukrajinskog saveznika, piše “Atlantik”, opisujući njegov rad u "Burizmi" kao "društveno prihvatljivu korupciju".\nFoto: MICHAEL REYNOLDS, Profimedia / EPA;\nDonald Tramp (D) je pritiskao Volodomira Zelenskog da ispita posao Bajdenovih u Ukrajini\nDžo Bajden je 2015, kao tadašnji potpredsednik SAD, posetio Ukrajinu da bi podstakao zvaničnike da obnove svoju borbu protiv korpucije. On je pritisnuo ukrajinsku vladu i doveo do otpuštanja državnog tužioca Viktora Šokina, nakon što ovaj nije uspeo da istraži korupciju, uključujući “Burizmu”.\nBajden je čak zapretio da će zadržati milijardu dolara zagarantovanog američkog zajma ako ne izbace Šokina. Ali, Tramp, njegov advokat Rudi Đulijani i drugi tvrde da je Najden pokušavao da omete istragu u “Burizmi”.\n“Hil” navodi da je ukrajinski državni tužilac 2016. i dalje imao otvorene slučajeve protiv “Burzime”, a Šokin u podnesku sudu tvrdi da mu je rečeno da se Bajdenu nije dopadalo da on istražuje gasnu kompaniju.\nFoto: Burisma Group / Facebook\n- Istina je da sam bio izbačen jer sam vodio veliku istragu korupcije u “Burizmi”, gasnoj kompaniji aktivnoj u Ukrajini, a sin Džoa Bajdena Hanter bio je član odbora direktora – posvedočio je Šokin.\nDokumenta do kojih je došao FBI u odvojenom slučaju pokazuju da su Hanter i njegov poslovni partner Devon Arčer zaradili tri miliona dolara u honorarima od “Burizme”.\nDrugi bivši ukrajinski tužilac Jurij Lucenko rekao je u petak da ne zna da je bilo koji od Bajdenovih prekršio ukrajinski zakon, preneo je “Ju-es-ej tudej”.\nLucenko, koji je zatvorio istragu “Burizme” 2017, rekao je da Hanter Bajden ne može biti odgovoran za prekršaje menadžmenta koji su se odigrali dve godine pre njegovog dolaska.\nDžo (C) i Hanter (D) Bajden sa Barakom Obamom\nNedeljama pre nego što se Hanter pojavio, ukrajinska vlada je kolapsirala, a njen gas u potencijalno demokratskoj zemlji je zadobio novu stratešku važnost, kao alternativa ruskom. Hanterov otac je tada udobno sedeo u fotelji kao potpredsednik u drugom mandatu a od kraja aprila ove godine Džo Bajden je i kandidat za predsednika SAD na izborima 2020.\nVeć je postojala šema kako se može iskoristiti kriza u zemlji i uz pomoć zapadnih “savetnika” legitimizovati pljačku i omogućiti i tim zapadnjacima da profitiraju. Desetak godina ranije, usred kolapsa SSSR-a čiji je Ukrajina bila deo, grupa oligarha opljačkala je veliku naciju, uključujući Olega Deripasku, Viktora Vekselberga, Dmitrija Ribolovljeva i Leonarda Blavatnika. Tu pljačku su pomogli i američki konsultanti, od kojih su mnogi imali pozicije na Harvardu, a najmanje jedan od njih bio je štićenik budućeg ministra finansija Lerija Samersa.\nPočinje prljava borba: Trampu propala taktika da nadmudri demokrate, ali je i dalje pitanje KO ĆE IZAĆI KAO POBEDNIK\nPriča o “Burizmi” je deo tog lanca. Kompaniju je osnovao Mikola Zločevski, koji je kao ministar ekologije Viktora Janukoviča nadgledao ukrajinske zalihe fosilnog goriva. Kad se Hanter Bajden priključio odboru kompanije, britanska vlada je zamrznula 23 miliona dolara Zločevskog zbog istrage o korupciji.\nZločevski je pobegao iz Ukrajine, a mladi Bajden je prijavio svoju pravnu firmu “Bojs Šiler Fleksner” da obezbedi savete “Burizmi”. Sredstva Zločevskog su se na kraju odmrzla, a Deripaska je pobedio američke sankcije uz sličnu pomoć drugih uticajnih Amerikanaca.\nHanter je nedavno za “Njujorker” izjavio da su odluke koje je doneo bile “prave” za njega i njegovu porodicu i da ga je Tramp samo koristio kao “vrh koplja” kojim je hteo da politički potkopa Džoa Bajdena.\nNema naznaka da su Hanterove aktivnosti u skladu s bilo kojom odlukom koju je njegov otac doneo kao potpredsednik. Džo Bajden jeste pritiskao Zelenskog da skloni javnog tužioca zbog korupcije, ali pritiskale su ga i druge zapadne vlade i ukrajinski i međunarodni prodemokratski aktivisti. Problem nije bio u tome što je tužilac bio previše agresivan prema koruptivnim biznismenima-političarima poput Hanterovog šefa, već što je bio previše popustljiv, a teško da je Hanter jedini ugledni Amerikanac koji se ugradio u ukrajinsku tranziciju.\nDrugi direktor “Burizme” bio je Kofer Blek, šef jedinice CIA za borbu protiv terorizma u administraciji Džordža Buša. Za Janukoviča je radio i Pol Manafort, republikanac i budući šef Trampove kampanje. Tu je bio i Gregori Krejg, savetnik Bele kuće u vreme mandata Baraka Obame. Milione koje je zarađivao isplaćivao je oligarh povezan sa Janukovičem i usmeravao u Krejgovu firmu “Skaden Arps” preko zbunjujuće serije ofšor računa. U to vreme je Krejg bio direktor Zadužbine za međunarodni mir Karnegi. Krejg je optužen po minornoj tački za laganje federalnim istražiteljima ali je oslobođen.\nU centru afere koja trese Ameriku nalazi se Trampov lični advokat Đulijani i on bi mogao da plati NAJVEĆU CENU\nKad ugledni Amerikanci koriste svoju svetsku reputaciju za finansijsku dobit, danas im se skoro i ne poklanja pažnja. Koliko je poznato da je bivša državna sekretarka Medlin Olbrajt zajedno sa svojom konsultantskom firmom porkenula i hedž fond za tržišta u razvoju kojim rukovodi njen zet. “Olbrajt kapital” je 2011, kako navodi “Atlantik”, preuzeo glasački udeo u “APR Enerdži”, specijalizovanom za otvaranje elektrana u zemljama u razvoju. “APR Enerdži” se predstavlja kao rudarska industrija u Africi, gde se od resursa bogati šačica kleptokratske elite, ostavljajući stanovnike u zagađenju i konfliktima. Neki od poslova ove kompanije dolaze preko američke Agencije za međunarodni razvoj, koja blisko sarađuje sa Stejt departmentom, na čijem je čelu nekad bila Olbrajtova.\nKad se samo malo zagrebe po kartonima bivših američkih zvaničnika koji su bili zaduženi za spoljnu politiku ili bezbednosti u administracijama obe partije, otkriva se niz “konsultativnih” firmi i hedž fondova.\nDžo Bajden je čovek koji je, kao senator, napustio večeru sa avganistanskim predsednikom Hamidom Karzajem. Bio je jedan od najglasnijih zagovarača antikorupcionih mera Obamine administracije. Stoga, kad isti Bajden povede svog sina sa sobom u Kinu predsedničkim avionom, a za nekoliko dana se Hanter priključi odboru investicione savetničke firme sa udelom u Kini, nije toliko bitno o čemu su razgovarali, zaključuje “Atlantik”.


"Nije da je važno, ali nikada nisam otpustio Jamesa Comeyja zbog Rusije", tweetovao je Trump i optužio "korumpirane glavne medije" za promovisanje "lažnih izvještaja" o otpuštanju Comeyja.\nAmerički lider je u prošlogodišnjem intervjuu za televiziju NBC rekao da je prije svega razmišljao o istrazi Rusije kada je odlučio da otpusti Comeyja.\n"I u stvari sam odlučio da jednostavno to uradim, rekao sam sebi: znaš ova ruska stvar sa Trumpom i Rusijom je izmišljena priča i izgovor za demokrate zato što su izgubili izbore na kojima su trebale da pobijede", rekao je tada Trump.\nPredsjednik često tweetuje o istrazi uz ocjenu da je riječ o lovu na vještice, da njegova kampanja nije bila u dosluhu sa Rusijom i da nije ometao pravdu kada je prošle godine otpustio Comeyja, koji je u to vrijeme nadgledao istragu.\nTrump takođe, bez dokaza, tvrdi da je FBI ubacio špijuna u kampanju da bi podrio njegovu kandidaturu. Međutim, doušnik biroa razgovarao je sa trojicom Trumpovih saradnika tokom kampanje zato što je postojala sumnja da je Rusija umiješana.


Direktor UniCredit banke: Prestanimo se žaliti na negativne kamate, nađimo rješenje – Bankar.me\nOctober 1, 2019 BANKE, Članci, Ekonomija, EVROPA, FINANSIJE, INTERVJUI, PLANETA, SVE VIJESTI Leave a comment\nŽan Pier Mustier, predsjednik Evropske bankarske federacije i izvršni direktor UniCredita, pozvao je banke da se prestanu žaliti na negativne kamate i umjesto toga pronađu načine kako da nadoknade njihov uticaj.\nU komentarima koje je dao Financial Timesu, za koje se čini da se sukobljavaju sa mišljenjima nekih drugih rukovodilaca u evropskim bankama, Mustier je rekao da su negativne stope “neto pozitivne” za industriju jer podržavaju ekonomiju eurozone.\nMustier je rekao da, iako negativne stope štete neto prihodu od kamata – dobiti koji banke stvaraju od pozajmljivanja – takođe imaju pozitivan učinak na “rezerve”, iznos koji kreditori izdvajaju za pokriće zajmova koji su u riziku da donesu gubitke.\n“Morate biti oprezni kada prigovarate zbog jedne noge, ne vodeći računa o drugoj nozi”, rekao je Mustier, koji je govorio u svojstvu predsjednika lobističke grupe za evropsku bankarsku industriju.\nUpitan da li se slaže sa rukovodiocima Dojče banke i ING banke, koji su bili kritični prema ECB-u, Mustier je odgovorio: “Mislim da trebamo gledati na stvari malo drugačije. Nemojmo gledati puni učinak nekih mjera, previše je lako optužiti bankare da nisu učinili ispravnu stvar”.\nMeđutim, u komentarima koji bi se mogli protumačiti kao poruka dolazećoj predsjednici ECB Kristin Lagard, Mustier je pozvao centralnu banku da razmotri niz sveobuhvatnijih mjera kako bi osigurala da njena politika negativnih stopa podupre realnu ekonomiju eurozone kako je planirano.\nPozvao je ECB da pronađe načine poboljšanja “mehanizma transmisije” negativnih stopa kako bi se osiguralo da ih zajmodavci prosljeđuju korporativnim kupcima, na taj način podstičući ih da ulažu svoj novac, a ne da ga drže na depozitu.\nPOJMOVIEvropska bankarska federacija Jean Pierre Mustier Unicredit\nPrevious Zagrebačka banka sa svojim IziPay-om konkurencija Ersteovom KeksPay-u i Revolutu\nSljedeći Tesla bi mogla isporučiti preko 100.000 vozila u posljednjem kvartalu 2019. godine


Novi međunarodni aerodrom u regionu počinje s radom - Avio Portal\nAerodromi Avio-linije Novosti\nNovi međunarodni aerodrom u regionu počinje s radom\nJune 17, 2021 Avio\t2 Comments\taerodrom Kukes, Air Albania, airport Kukes\nKako je već najavljeno polovinom aprila, Albanija otvara svoj drugi međunarodni aerodrom- Kukeš (ICAO oznaka LAKU, IATA: KFZ). O kakvom se aerodromu radi, zašto Albanija tek sada otvara svoj drugi međunarodni aerodrom kao i druge detalje vezane za ovaj aerodrom mogli ste pročitati u našem tekstu “Uskoro u Albaniji drugi međunarodni aerodrom“, a o svemu se možete podsjetiti na ovom linku.\nPremijer Albanije, Edi Rama je na svom fejsbuk profilu, najavio prve letove i podsjetio da je bilo sumnji da će otvaranje ovog aerodroma biti upotrijebljeno samo kao tema u predizbornoj kampanji.\nAir Albania na aerodromu Podgorica zbog štrajka kontrolora letenja u Tirani (više na ovom linku)\nPrvi letovi s ovog aerodroma će početi 15.jula avionima Air Albanije do Ciriha i Istanbula i nastaviti se svakog četvrtka.\nPutem obavještenja na fejsbuk stranici ovog aerodroma putnici su informisani da će najmanja cijena karte na ovim relacijama biti 12 evra (promotivna ekonomska karta), a pored cijene karte obaveza putnika će biti još i simbolična taksa od 1 evra. Air Albania je na ovim relacijama obezbijedila tri vrste karata – promotivnu ekonomsku, ekonomsku i biznis promo karte.\nPrvobitne najave koje su mediji prenijeli o letu iz Kukeša za London Stansted ni tada nisu djelovale previše realne s obzirom na drastične mjere koje Velika Britanija održava u borbi protiv pandemije COVID-19.\nLet do Istanbula u julu je najavio i AirMontenegro o čemu smo vas informisali tekstom na ovom linku a prvi let na ovoj liniji će biti realizovan 17.jula na relaciji Tivat-Istanbul.\nLokacija aerodroma Kukeš\nAerodrom Kukeš se nalazi na 3 i po sata vožnje od Podgorice i na 3 sata vožnje od Bara i Ulcinja.\nUskoro u Albaniji drugi međunarodni aerodrom\n← Wizz Air: nova baza Napulj i 18 novih linija\nAerodromi Crne Gore: Za nekoliko dana oko 800 putnika iz Kazahstana →\n2 thoughts on “Novi međunarodni aerodrom u regionu počinje s radom”\nAerodromi Crne Gore i Država Crna Gora moraju vest o otvaranju Aerodroma Kukeš uzeti kao veoma važan događaj koji će imati direktnog uticaja na tržište koje je do sada pokrivao Aerodrom Podgorica.\nKada se pogleda geografski trougao Podgorica-Priština-Tirana odmah se primeti značaj Aerodroma Kukeš i moguće posledice po Aerodrome u tri gore pomenuta grada. Kada se na to doda Skopje, značaj dolazi još više do izražaja.\nPolitički potez za kupovinu glasova na sjeveru Albanije. Ukoliko planira da privuče investicije iz dijaspore mora uvede liniju za UK.


Podgorica: Istekao rok za blokadu saobraćaja\nPodgorica, 7. oktobar 2015.\nOrganizatori protesta iz opozicionog saveza Demokratski front (DF) koji 13. dan traju ispred zgrade Skupštine Crne Gore, poručili su kako neće napustiti "slobodnu teritoriju", uprkos novom zahtjevu Komunalne policije Glavnog grada da razmontiraju binu i šatore, te oslobode glavnu gradsku saobraćajnicu.\nInspektori Komunalne policije pojavili se se u subotu oko 13 sati ispred Skupštine kako bi pitali organizatore protesta da li će ukloniti šatore i binu.\nRadio Slobodna Evropa u petak uveče je dobio odgovore iz Uprave policije MUP-a Crne Gore u kome se navodi da od komunalne sluzbe Podgorice nijesu dobili ponovljeni zahtjev za asistenciju policije u uklanjanju bine i šatora ispred zgrade crnogorske Skupštine.\nKako se navodi, ukoliko takav zahtjev bude podnijet, Uprava policije će ga razmotriti i odnositi se prema njemu shodno zakonu. Kada je riječ o deblokadi saobraćaja u tom dijelu grada u saopštenju MUP-a piše:\n"U odnosu na puštanje u saobraćaj dijela Bulevara Svetog Petra Cetinjskog u Podgorici, koji je blokiran zbog javnog okupljanja u organizaciji Demokratskog fronta, Uprava policije će, zajedno sa drugim nadležnim organima, postupiti u skladu sa zakonom i shodno svojim nadležnostima."\nPodsjetimo, Ministarstvo unutrašnjih poslova odbilo je prvi zahtjev komunalne policije za asistenciju u uklanjanju bine i šatora, sa obrazloženjem da je bio neblagovremen i nepotpun.\nList Vijesti piše kako policija u narednih nekoliko dana najvjerovatnije neće intervenisati na uklanjanju bine i šatora, iako je ranije iz MUP-a saopšteno da zabrana saobraćaja važi do subote.\nIzvor tog dnevnika iz policije, precizirao je kako komunalna policija prvo mora da pokuša fizički da izvrši riješenje Sekretarijata za saobraćaj i komunalne policije, i ako u tome budu fizički spriječeni, stiče se pravo da od policije traže asistenciju.


Crna Gora uspješno sprovodi reforme u pravcu otvaranja 22. poglavlja | EUME\nNaslovnica Info Press info Crna Gora uspješno sprovodi reforme u pravcu otvaranja 22. poglavlja\nCrna Gora uspješno sprovodi reforme u pravcu otvaranja 22. poglavlja\nDržavni sekretar za evropske integracije i glavni pregovarač ambasador Aleksandar Andrija Pejović razgovarao je danas u Briselu sa zamjenikom generalnog direktora za regionalnu i urbanu politiku Evropske komisije Normundsom Popensom.\nSagovornici su razmijenili mišljenje o izradi akcionog plana za ispunjavanje zahtjeva EU u oblasti kohezivne politike.\nNaročito je naglašen značaj ispunjavanja evropskih standarda u ovoj oblasti, kako bi Crna Gora, nakon pristupanja EU, mogla što uspješnije iskoristiti strukturne fondove Evropske unije, koji po svojoj vrijednosti znatno premašuju pomoć dostupnu zemljama kandidatima.\nAmbasador Pejović je prenio posvećenost Crne Gore izgradnji sistema za sprovođenje strukturnih instrumenata, o čemu svjedoče dosadašnji rezultati u sprovođenju Ipe, kao i pripreme u okviru 22. poglavlja.\nInformisao je sagovornika da se nadležne institucije nalaze u završnoj fazi priprema za izradi AP za korištenje struturnih fondova EU u oblasti kohezivne politike i da smo u stalnoj komunikaciji s Evropskom komisijom u vezi sa definisanjem i realizacijom ključnih aktivnosti koje je potrebno sprovesti prije pristupanja EU.\nU tom pogledu, glavni pregovarač je istakao da će u fokusu daljih napora u ovoj oblasti biti uspostavljanje jednostavnog institucionalog okvira koji će biti u skladu sa veličinom crnogorske administracije i praksama država iz prethodnih ciklusa proširenja.\nZamjenik generalnog direktora Popens je izrazio zadovoljstvo činjenicom da je Crna Gora potpisivanjem finansijskih sporazuma decembra 2014. ispunila uslove za preuzimanje decentralizovanog upravljanja sredstvima za komponente III i IV.\nTakođe, pozdravio je napore koje crnogorska strana preduzima u cilju ispunjavanja uslova za otvaranje pregovora u ovom poglavlju.\nPrenio je podršku Evropske komisije planovima Crne Gore da uspostavi efikasan sistem za korištenje evropskih fondova koji će nam biti dostupni nakon pristupanja EU.


CIK BiH: Kažnjena 51 politička partija | Trend Radio Velika Kladuša\nCIK BiH: Kažnjena 51 politička partija\nCentralna izborna komisija Bosne i Hercegovine, nakon revizije finansijskih izvještaja političkih partija za 2019. godinu kaznila je 51 političku partiju zbog kršenja Zakona o finansiranju političkih stranaka.\nNajveća kazna u iznosu od 27.000 KM izrečena je PDP-u, a sa 20.200 KM kažnjena je SP.\nSDP BiH kažnjen je sa 15.500 KM, SDA sa 10.500 KM kao i Ujedinjena Srpska, dok je SDS dobio kaznu od 10.000 KM, a Stranka za BiH 20.000 KM, rečeno je na današnjoj sjednici CIK-a.\nMeđu kažnjenim su i DNS sa 6.800 KM, SNSD sa 5.700 KM, HDZ sa 8.000 KM, DF sa 6.500 KM, SBB BiH sa 5.700 KM.\nKako je navedeno sve partije su prekršile član Zakona o finansiranju političkih stranaka u kojem se navodi da se sredstva koja politička partija prikupi kroz članarine, putem donacija ili iz budžeta mogu koristiti isključivo za ostvarivanje ciljeva utvrđenih svojim programom i statutom.\nNa sjednici je rečeno da političke partije imaju mogućnost žalbe, kao i da je prilikom utvrđivanja sankcije vođeno računa o ekonomskom stanju stranke, kao i da su razmatrane olakšavajuće i otežavajuće okolnosti.\nPrilikom utvrđivanja sankcije vođeno je računa i o tome da li je stranka po sličnim ili istim osnovama kažnjavanja ranije, rečeno je na sjednici prilikom iznošenja prijedlog odluka o sankcionisanju političkih stranaka radi kršenja odredbi Zakona o finansiranju političkih stranaka u 2019. godini.


ODRŽAN HITAN SASTANAK U BARSELONI: Odlučivalo se o Valverdeovoj sudbini | Ekspres.net\nDrugu godinu zaredom Barselona senzacionalno ispada u Ligi šampiona. Prošle godine je protiv Rome, Katalonci, su ispustili prednost od 4:1 sa Kamp Noa, a ove godine protiv Liverpula ispustila 3:0 iz prvog susreta. Liverpul je na Enfildu u razmontirao Messija i društvo i s 4:0 prošao u finale Lige šampiona, piše Index.hr.\nProšle i ove sezone trener Barse bio je isti čovek – Ernesto Valverde. Barselona je prvak španske lige i na korak je do osvajanja kupa, međutim, verovatno se dupla kruna u Kataloniji neće slaviti. Ostaje gorak ukus blamaže s Enfilda, a španski mediji za sve krive Valverdea.\nTamošnji mediji su objavili da su čelnici Barselone održali hitnu sednicu kojoj se raspravljalo o sudbini Valverdea. Navodno je odlučeno da neće donositi nikakve radikalne odluke i da će čekati kraj sezone jer ekipa još igra finale Kupa kralja.\nIpak, dobro obavešteni katalonski mediji sigurni su da će Valverde dobiti otkaz jer ne samo što nije osvojio Ligu šampiona već je u oba navrata bio dotučen i ponižen.\n“Cadena Cope” danas je objavila da je Valverde obavio razgovor s čelnicima kluba te da im je jasno dao do znanja da nema nameru napustiti Barselonu nakon završetka ove sezone. Valverde smatra da ima odličan odnos s ekipom i siguran je da je zbog titula Primere i Kupa kralja u ove dve sezone zaslužio još jednu šansu i ostanak na klupi i naredne godine.\nIpak, teško je verovati da će Valverde preživeti bies navijača i medija, a dobije li otkaz ovog leta, prva želja čelnika Barse je trener Ajaksa Erik ten Hag.\nTags barselonafudballiga sampionatrenerValverde\n“Teško je naći reči, izvinjavam se” FUDBAL: Poslastica na “Kamp Nou”, Bajern u Turskoj “Ne znam da li možemo bolje od ovoga” VELIKI HENDIKEP: Liverpul bez Salaha na Barselonu


Дачић: Споразум о Косову треба постићи за време Трампа - Нови Стандард\nDačić: Sporazum o Kosovu treba postići za vreme Trampa\n04.02.2019. 16:28 16.07.2020.\nDačić kaže da u dijalogu Beograda i Prištine treba što pre postići trajno rešenje jer može doći do promena u međunarodnim odnosima\nJoš je neizvesno da li će Savet bezbednosti Ujedinjenih nacija 7. februara raspravljati o Kosovu.\nSAD, Velika Britanija, Nemačka i Poljska bile su žestoko protiv toga da se redovni tromesečni izveštaj generalnog sekretara UN o KiM nađe na dnevnom redu sednice, rekao je ministar spoljnih poslova Ivica Dačić.\nDačić je na konferenciji za novinare rekao da prvi put u Savetu bezbednosti UN nije usvojen dnevni red, koji inače svakog meseca predlaže predsedavajući, što je, ocenjuje, neozbiljno za organizaciju poput UN.\nOn je objasnio da je sednica na kojoj bi trebalo da se raspravlja o redovnom izveštaju o KiM zakazana za 7. februar, ali da nije izvesno da li će na njoj biti reči o Kosovu, jer će se verovatno tek tog dana usvajati dnevni red.\n„Teško da možemo da skupimo devet glasova da to bude na dnevnom redu, jer tu nema veta. Ali ne mogu ni oni da skupe devet glasova da ne bude“, rekao je Dačić.\nOn je pozvao međunarodnu zajednicu na dogovor ističući da se, ako u trenutku kada je dijalog blokiran neko kaže da nema potrebe da se razgovara o Kosovo, može očekivati da KiM više nikad neće biti na dnevnom redu.\n„Sutra moram u Vašington na konferenciju, odatle u Njujork, jer je sednica zakazana 7. februara. Nije izvesno da li će da bude, verovatno će da dođu i kažu otvaramo sednicu, ko je za usvajanje dnevnog reda i može da se desi da dođemo tamo, a da oni ne usvoje dnevni red, to je neozbiljno za organizaciju koja pretenduje da vodi svet“, rekao je Dačić.\nIzvor Tanjug/B92, 04. februar 2019.\nDAČIĆ: SPORAZUM SA PRIŠTINOM TREBA POSTIĆI ZA VREME TRAMPA\nŠef srpske diplomatije Ivica Dačić kaže da u dijalogu Beograda i Prištine treba što pre postići trajno rešenje jer može doći do promena u međunarodnim odnosima.\n„Potrebno je ubrzati dijalog, postići trajno rešenje, ne gubiti vreme, za srpske interese je dobro da se taj proces što pre završi jer se međunarodni odnosi mogu promeniti“, rekao je Dačić na konferenciji za medije s premijerom Dominike Ruzveltom Skeritom.\nDačić je naveo da je administracija predsednika SAD Donalda Trampa prva američka administracija koja je otvorila vrata mogućnosti da se dođe do kompromisa Beograda i Prištine.\n„Neke ranije, a možda i neka buduća, imaće stav da je kompromis samo priznanje nezavisnosti Kosova“, kazao je šef srpske diplomatije.\nDodao je da i šefica evropske diplomatije Federika Mogerini podržava traženje kompromisa i da će posle nje „možda doći neko drugi ko neće biti naklonjen tome“.\nOn je rekao da je potrebno postići dogovor u narednih godinu ili dve, i dodao da će se do sporazuma, ako ne bude postignut u tom periodu, teško doći ikada posle.\nOcenio je da je za to neophodna politička stabilnost u Srbiji i kritikovao opoziciju zbog toga kako se odnosi „prema državotvornim pitanjima“.\nDačić je rekao da je Srbiji potreban konsenzus oko Kosova, kakav postoji među Albancima, i dodao da je nezadovoljan što opozicija najavljuje da će im glavna aktivnost biti spoljnopolitička.\n„To znači da će oni u Briselu da pričaju verovatno da je u Srbiji diktatura, da u Srbiji nema ljudskih prava, da je Srbija faktor nestabilnosti i izazivanja konflikata sa susedima. To je isto kao što pričaju naši neprijatelji“, kazao je Dačić.\nDAČIĆ SA ŠPINDELEGEROM O MIGRACIONOJ STRATEGIJI\nPrvi potpredsednik Vlade Srbije i ministar spoljnih poslova Ivica Dačić sastao se sa generalnim direktorom Međunarodnog centra za razvoj migracionih politika – ICMPD Mihaelom Špindelegerom.\nMinistar Dačić naglasio je da Republika Srbija pozdravlja aktivnosti Centra na planu podrške u izradi migracionih strategija i sprovođenju programa u ovoj oblasti.\nPosebno je izdvojio projekt „Link up! Serbia“ koji predstavlja studiju izvodljivosti koja pomaže u identifikovanju mogućih mehanizama za usmeravanje doznaka naše dijaspore (prevashodno iz Austrije) u investicione tokove u Srbiji i izrazio očekivanje da će ovaj projekt biti uskoro nastavljen, saopštilo je Ministarstvo spoljnih poslova.\nŠef srpske diplomatije je naglasio da je Srbija, kao zemlja koja se i dalje suočava sa velikim brojem izbeglica i raseljenih lica iz ratova na području bivše Jugoslavije, pozdravila usvajanje Njujorške deklaracije o izbeglicama iz 2016. godine, kao korak ka održivom i trajnom rešenju ovog pitanja.\nŠpindeleger je predstavio planove za otvaranje regionalne kancelarije ICMPD u Beogradu, za šta je Dačić izrazio veliko interesovanje i spremnost za nastavak razgovora na ekspertskom nivou, uz očekivanje da se po otvaranju kancelarije naša saradnja dodatno ojača i proširi konkretnim projektima u oblasti migracionih politika.\nMinistar je istakao i da je Srbija opredeljena da nastavi dobru saradnju sa Međunarodnim centrom za razvoj migracionih politika, u duhu aktivnog i ravnopravnog partnerstva u ostvarivanju svih zajedničkih ciljeva.\nIzvor Beta/Tanjug/B92, 04. februar 2019.\nDnevne vestikosovoSADDačićkompromismigrantimigrantska krizasporazumTrampUN


Još uvek nema zvanične potvrde da se spajaju UBS i Credit Suisse - Biznis i Finansije\nHome\tVestiEkonomija\tJoš uvek nema zvanične potvrde da se spajaju UBS i Credit Suisse\nIako mediji uveliko najavljuju spajanje švajcarskih banaka UBS i Credit Suisse, ono je još uvek malo verovatno, piše Rojters. Ovaj medij saznaje iz anonimnih izvora da je prethodnih meseci razmatrana ideja spajanja, ali bez ozbiljnijih rezultata u tom smeru.\nTokom vikenda je mnoštvo medija objavilo, takođe se pozivajući na anonimne izvore, da bi spajanje dve banke moglo da bude objavljeno početkom 2021. i da bi se njime stvorila najveća banka u Evropi, finansijske snage od gotovo 1,6 biliona evra depozita.\nPrema pisanju medija, UBS-u bi odgovaralo pripajanje Credit-a zbog širenja svog sektora za investiciono bankarstvo. Druga strana u ovim pregovorima pak želi da smanji troškove poslovanja i to baš u sektoru investicionog bankarstva ali i da se pozabavi kontrolom štete nastalom usled “špijunske afere”.\nDa podsetimo, jedan od finansijskih rukovodilaca Credit Suisse banke smenjen je jer je špijunirao zaposlene, a švajcarski SonntagsZeitung piše da je tajno prikupljao informacije i o ekološkoj organizaciji Greenpeace. Unajmljivanje privatnih detektiva i praćenje zaposlenih po ulicama Ciriha bacili su veliku senku na reputaciju banke. Zato pojedini analitičari smatraju da bi joj odgovaralo spajanje sa UBS-om.\nNo, kako piše Rojters, to spajanje se verovatno neće dogoditi zbog antimonopolskih pravila ali i zato što bi neki veliki klijenti u tom slučaju napustili UBS.\nNavodno se i dalje diskutuje o ovoj mogućnosti, i vagaju se prednosti i mane spajanja, ali nezvanično.


Dodik: Albanci bi mogli da utiču na budućnost Srbije - Televizija K3\nDodik: Albanci bi mogli da utiču na budućnost Srbije\nPredsjednik Republike Srpske Milorad Dodik rekao je da gotovo niko ne razmišlja o tome da li bi Srbija mogla da podnese da joj se vrati Kosovo, jer bi u tom slučaju Albanci dobili priliku da značajno utiču na budućnost i politički život Srbije.\n-Pitanje je da li bi građani Srbije na to pristali i da li bi Srbija to mogla da podnese – istakao je Dodik.\nOn je naveo da bi Albanci činili 20 odsto biračkog tijela i dobili trećinu poslaničkih mandata u Skupštini Srbije, a možda i najznačajnije državne funkcije, kao što su mjesto predsjednika ili premijera.\n– Poštujući međunarodne standarde, Albancima bi morali da date 30 odsto mjesta u Skupštini Srbije, pa i bitne državne pozicije, poput premijera, predsjednika parlamenta, države… Albanski jezik morao bi da se uvede i u parlament – rekao je Dodik za “Kurir”.\nDodik je istakao da je Kosovo i Metohija najznačajnije pitanje za Srbiju i svakog Srbina, gdje god se on nalazio, te ponovio prijedlog da se sjever ove pokrajine pripoji Srbiji.\n-Smatram da bi četiri opštine sa sjevera Kosova trebalo da se reintegrišu u teritorijalni sastav Srbije, ali da se ujedno obezbijede sva prava i najveći stepen zaštite srpskog naroda i crkvene imovine na Kosmetu, kao i da se za nju traži neka vrsta eksteritorijalnosti – kaže predsjednik Srpske.\nOn je ocijenio da je stvoren utisak da su Albanci, navodno, vlasnici Kosova, ali da je činjenica da u četiri opštine na sjeveru Kosmeta dominira srpsko stanovništvo, koje nije spremno tamo da bude manjina.


Ivana Španović - Sputnjik Srbija\n12:56 28 Januar 2021\nIvana Španović polomila stopalo\nNajbolja srpska atletičarka Ivana Španović doživela je tešku povredu, prelom metatarzalne kosti, zbog koje će morati na dužu pauzu.\nIvana Španović: Suze radosnice i „Bože pravde“ (video)\nSrpska rekorderka u skoku udalj Ivana Španović istakla je da je presrećna što je konačno osvojila zlatnu svetsku medalju na dvoranskom prvenstvu u Birmingemu.\nNajbolja srpska atletičarka Ivana Španović nije uspela da osvoji medalju na Svetskom prvenstvu u Londonu, pošto je zauzela četvrto mesto u skoku udalj.\nŠpanovićeva i Kolašinac: Medalje u Beogradu će biti sjajnije\nSrpska atletičarka Ivana Španović je presrećna i ponosna zbog osvajanja zlatne medalje na Evropskom dvoranskom prvenstvu u Pragu. Asmir Kolašinac, koji je osvojio srebro u bacanju kugle, obećava „sjajnije” medalje na EP u Beogradu.


Vakcina "Astra Zeneke" protiv virusa korona odobrena je u Nemačkoj za osobe mlađe od 65 godina, za razliku od vakcina kompanija "Bajonontek"/"Fajzer" i "Moderna", koje su dale zeleno svetlo i za starije osobe.\nVacl, generalni sekretar Nemačkog imunološkog društva, je podsetio na nedavne podatke iz Škotske koji ukazuju da su starija lica zaštićena od teških oblika bolesti uz vakcinu britansko-švedske kompanije "Astra Zeneka".\n-Ako bi sada Merkel javno na televiziji primila vakcinu protiv kovida to bi bilo odlično, rekao je on.\nU nedavnom intervjuu za list "Frankfurter algemajne cajtung" 66-godišnja Merkel je rekla da je prestara za vakcinaciju vakcinom "Astra Zeneke" u skladu sa aktuelnim smernicama u Nemačkoj. Ona je priznala da postoji problem u zemlji u kojoj javnost ne prihvata ovu vakcinu, te dodala da je to pouzdana, efikasna i bezbedna vakcina.


Kad fazani lete, ili diktatura (neo)liberalizma | Kulturna politika\nPočetna strana > Rubrike > Kulturna politika > Kad fazani lete, ili diktatura (neo)liberalizma\nNavršilo se tri decenije od kada je početnim stihovima pesme „Kad fazani lete“ Branimir DŽoni Štulić lucidno zapitao establišment jugoslovenske kulturne scene: „Zašto tražiš harizmu u sebi punjena ptico?“. Slušajući stihove Štulićeve pesme sa istoimenog albuma zagrebačkog benda “Azra”, prisećamo se davno prošlih vremena, kada su dizgin kulturne politike socijalističke Jugoslavije držali ljudi kojima je doktrina Lava Trockog, makar i podsvesno, predstavljala neprikosnovenu viziju “Novog sveta”.\nTo je, međutim, bilo i vreme kada je intelektualna elita, trpeći breme stigmatizacije, stoički usmeravala stvaralački opus uperen protiv licemerja komunističkog sistema koji se raspadao.\nPopularni Fazani, kako su ovaj album od milošte zvali svi oni koji su ga tražili na berzi ploča osamdesetih, doneo je, osim niza predivnih pesama i produkcije na zavidnom nivou, sasvim novi pogled na vladajući sistem koji nam je na kašičicu davao eliksir kulturnog života, čineći nas makar i na tren žiteljima Evrope. Prošlo je od tada trideset leta, i kroz sve te godine raznih prevrata, instant i kulturnih evolucija, unutrašnjih sukoba, spoljašnjeg preziranja i nerazumevanja, ekonomskih nedaća i ratova – pod svodom kulturne scene Srbije ništa novo. Iza kulisa još lebdi duh mitološkog božanstva stvorenog na tlu silovane Srbije – svojevrstan kentaur totalitarizma i liberalizma koji nam kroji sudbinu.\nSekularni sveštenici novog božanstva utiru stazu ka sintetičkom raju novog doba, kroz koji gotovo neometano marširaju samoproklamovani pisci, kritičari, slobodni umetnici, nesvršeni studenti i svršeni studenti nesvršenih univerziteta. Oni su u svako doba spremni da lične i neostvarene ideje svoje i svojih ideoloških prethodnika saspu kao prašinu u oči kulturnoj javnosti Srbije. Institucije od nacionalne važnosti daju se u ruke ljudima koji ih pretvaraju u neku vrstu uslužne delatnosti za ciljeve i ideje koji nikako nisu nacionalni, neafirmisanim pozorišnim umetnicima dodeljuje se na poverenje afirmacija davno afirmisanih pozorišta, a večitim apsolventima mogućnost da bez imalo stida podučavaju i kritikuju najmudrije glave današnjice.\nPoput oblačka u stripu, DŽonijeve misli bacaju senu i na naše: „Moj Bože… koliko pokradenih misli iza kojih ne stoji ništa osim mržnje, sujete, vlasti. I koliko pokvarenosti treba da se izlije pred naše noge i kako je do neprepoznavanja dovedena suština prevare…“.\nKulturni život u Srbiji, koji se utaborio devedesetih godina prošlog veka na tromeđi iskorištenog šprica, holesterola i jeftinog alkohola, ni danas nije daleko odmakao, dok glavnu reč na medijskom polju i dalje vode komesari srpske kulture, nekada zaduženi za salve povodom dana rođenja „najvećeg sina naših naroda i narodnost“, koji formiraju kako medijsku sliku, tako i kulturnu javnost, koja je, avaj, svojevremeno bila podeljena po pitanju filma nazvanog Srpski i sličnih užasa, kojima nas bombarduju preko nacionalnih i denacionalizovanih frekvencija.\nSrbija je jedna od retkih država u kojoj su bivše perjanice totalitarnog sistema, empirijski dokazane antidemokrate, postale lideri neoliberalizma i demokratskih procesa sa posebnom harizmom sekularnog sveštenstva, čija misao i kritika nema alternativu.\nSrbija je zemlja u kojoj su neistomišljenici diktature neoliberalizma unapred osuđeni kao konzervativni, klerikalni, rudimentirani izdanci mračnog srednjeg veka, suvišni članovi društva koji su, maltene, nesposobni i nepodobni za život u savremenom svetu. Srbija je postala plodno tlo za afirmaciju antiheroja iz angažovanih filmova poput Parade i Klipa, medijski raj za nove uzore iz rijaliti programa.\nSrbija je danas zemlja obrnute perspektive poput drevnih fresaka u kojima stvarnost nije uvek onakva kakvom izgleda. Današnja Srbija je zemlja virtualnog raja u kome vlada diktatura liberalizma u kojoj se svaka ideja koja dolazi sa strane usvaja bez ikakvog prava na kritiku. Srbija je naše zajedničko imanje, naš dom koji se gradio vekovima kojim su decenijama upravljali bećari i raspikuće. Srbija je kao reka koja nije bila „reka u samom početku… i nije nužno da ne bude ponornica do kraja“.\nSrbija je zemlja u kojoj fazani još uvek lete iznad naših glava – a nijedan ne pada.\n(Autor je jedan od osnivača i generalni sekretar Treće Srbije)


Vučić: Evropa nas sve više razume - 09.05.2018, Sputnik Srbija\nVučić: Evropa nas sve više razume\nPredsednik Srbije Aleksandar Vučić ocenio je danas da se Srbija menjala i da sve bolje razumevala zahteve i potrebe Evrope, a čini se da i Evropa sve više razume... 09.05.2018, Sputnik Srbija\npolitika, vesti, srbija, aleksandar vučić, evropska unija (eu), dan evrope\n19:29 09.05.2018 (Osveženo: 19:30 09.05.2018)\n© Tanjug / Filip KrainčanićAleksandar Vučić na proslavi Dana Evrope u Beogradu.\nPredsednik Srbije Aleksandar Vučić ocenio je danas da se Srbija menjala i da sve bolje razumevala zahteve i potrebe Evrope, a čini se da i Evropa sve više razume zahteve i potrebe Srbije.\nVučić je, na svečanosti koju je Delegacija EU u Beogradu priredila povodom Dana Evrope, rekao da je Evropa pre 73 godine izvojevala pobedu nad „strašnim neprijateljima“ — fašizmom i nacizmom.\n„I najveći neprijatelji su prepoznali potrebu za pomirenjem i saradnjom“, rekao je Vučić, dodajući da je posle najteže lekcije shvaćeno da su pomirenje i zajedništvo preduslovi za budućnost.\n„Na tom putu, ma kako trnovit bio, bila je i Srbija, u različitim fazama i statusima. Srbija nije uvek razumela Evropu, a neretko ni Evropa nju, ali smo se menjali i razumeli zahteve i potrebe Evrope, a čini se da i Evropa sve više razume zahteve i potrebe Srbije“, podvukao je predsednik na svečanosti u Muzeju savremene umetnosti.\nKada ljudi pitaju zašto želimo u Evropu, običan čovek bi rekao da je to zbog boljeg života, drugi bi, kaže, dodali nešto, čini mu se, još važnije, jer nam je dosta ratovanja, a Evropa je kao mirovni projekat važna za nas da sačuvamo stabilnost i mir, „a nama je dosta ratovanja i nestabilnosti više nego ikome“, primetio je predsednik Srbije.\nIpak, on bi, ističe, na to dodao i treći razlog:\n„Građani Srbije žele da pripadaju evropskom tipu društva, a to znači da imamo demokratsko i slobodno društvo, a to znači da moramo još puno da radimo i napredujemo, što opet ne znači da su sve ostale zemlje Evrope uređene i bezgrešne, ali je na nama da radimo“, rekao je on.\n„Zato u periodu koji je pred nama moramo u oblasti vladavine prava, ali i drugim, da postignemo značajno veći napredak, baš kao što smo ga postigli u ekonomiji i od zemlje blizu bankrota stigli do toga da imamo tri godine zaredom suficit u budžetu, dvostruko manje nezaposlenih i rast u prvim mesecima ove godine od 4,5 odsto“, zaključio je Vučić.


Privatnik iz Hrvatske objavio plate zaposlenih | Nova Ekonomija\nPrivatnik iz Hrvatske objavio plate zaposlenih\nDigitalna agencija Bornfight prva je (i zasad jedina) u Hrvatskoj objavila plate svojih zaposlenih, objavio je poslovni.hr.\nDirektor i suvlasnik ove firme Tomislav Grubišić navodi da je od objave njihovog vodiča u kome su se osim pozicija zaposlenih i opisa njihovog posla nalazila i visina plate njihovu internet stranicu posetilo skoro 25 hiljada ljudi, a da je sam vodič preuzet 5 hiljada puta.\nBruto plata senior programera nivoa 3 u koju je uključen i prevoz iznosi u ovoj IT firmi 25 hiljada kuna, odnosno 3 200 evra.\nKako piše Poslovni.hr, najdalje je u globalnom trendu transparetnosti otišla Norveška gde je još pre 19 godina propisano da su poreske karte građana javne i da se mogu pretraživati preko Interneta. Da je znatiželja javnosti da saznaju plate prijatelja ili kolega bila velika pokazuje podatak da zabeleženo više od 16,5 miliona pretraživanja poreskih karti u državi sa nešto više od pet miliona stanovnika. Danas, kada im se mora pristupiti uz korisničko ime i lozinku broj pretraga pao je dva miliona godišnje a među tim pretragama su i one koju vrše i poreski organi i državne službe.